Kisah Misteri Emanuela Orlandi Yang Hilang Di Vatican City Pada Tahun 1983

Anak perempuan kepada seorang pegawai rasmi Vatican City kali terakhir dilihat selepas menghadiri kelas muzik di Rom. Emanuela Orlandi yang pada ketika itu berusia 15 tahun, hilang dan tidak lagi ditemui sejak 22 Jun 1983.

Teori-teori yang menyelubungi kehilangan Orlandi telah melihatkan orang ramai menuding jadi mencari pesalah, daripada Gereja Katolik kepada Mafia hinggalah kepada kumpulan fasis di Turki.

Dan walaupun misteri ini tidak pernah diselesaikan dan mayat Emanuela masih belum dijumpai, kes itu telah mendapat perhatian semula baru-baru ini akibat oleh penemuan bukti yang baru.

Penemuan tulang-tulang yang ditemui di Vatican City pada tahun 2019 dipercayai milik Emanuela seolah-oleh hampir menyelesaikan kes ini buat kali pertama dalam tempoh lebih daripada 35 tahun.

Akan tetapi, harapan pihak penyiasat sekali lagi musnah. Tulang-belulang itu terbukti bukan milik Emanuela. Kehilangannya masih kekal sebagai misteri sehingga ke hari ini.

(Emanuela Orlandi hilang selepas menghadiri kelas muzik di Vatican City)

"Kami sangkakan kami berada di tempat yang paling selamat di dunia," ujar abang Emanuela Orlandi iaitu Pietro, memberi pandangan tentang kehidupan mereka ketika membesar di Vatican City.

Dan walaupun mereka tinggal di sebuah komuniti yang kecil di mana bapa mereka merupakan seorang pegawai berkuasa besar, kawasan kejiranan mereka terbukti tidak selamat pada 22 Jun 1983.

Emanuela menjalani sesi latihan seruling sebanyak 3 kali seminggu di sebuah sekolah muzik tempatan dan itulah apa yang dia lakukan pada hari kejadian.

Pada hari kejadian, dia ke kelas seruling dan menelefon kakaknya selepas itu. Namun, Emanuela tidak pulang ke rumah. Panggilan telefon yang diterima kakaknya itu adalah perbualan kali terakhir dengan Emanuela.

Emanuela diisytiharkan secara rasmi sebagai orang yang hilang pada hari berikutnya dan siasatan dijalankan dengan segera sebaik sahaja mendapat beberapa petunjuk.

Dua klu khas, satu pada 25 Jun dan satu lagi pada 28 Jun, seolah-olah dapat membawa penyiasat ke arah yang betul.

Pemanggil pertama yang merujuk dirinya sebagai "Pierluigi", berkata bahawa dia ternampak Emanuela di Rom pada hari berkenaan. Pierluigi juga memberikan maklumat tentang seruling dan pakaian Emanuela, membuatkan para penyiasat percaya bahawa dia bercakap benar.

(Gambar Emanuela Orlandi kira-kira sedekad sebelum kehilangannya pada tahun 1983)

Pierluigi menambah bahawa gadis itu menggelarkan dirinya sebagai "Barbarella" dan melarikan diri dari rumah untuk menjual produk Avon, yang mana sesuatu yang diberitahu oleh Emanuela kepada kakaknya sebelum hilang.

Pemanggil kedua iaitu pada 28 Jun, memberitahu pihak berkuasa bahawa dia juga telah bertemu dengan seorang gadis yang sama bernama "Barbara" yang lari dari rumah.

Lelaki ini mendakwa ternampak gadis tersebut di sebuah bar berdekatan dengan sekolah muzik berkenaan, membuatkan mereka percaya dengan ceritanya.

Namun kemudian, lelaki kedua ini mula bercakap tentang satu konspirasi melibatkan kumpulan pengganas Turki yang dikenali sebagai Grey Wolves dan rancangan mereka untuk menculik Emanuela sebagai tebusan kepada ahli mereka yang telah dipenjarakan kerana menembak pope dua tahun yang lalu.

Ini membuatkan pihak berkuasa beranggapan bahawa kes ini bukan sekadar seorang gadis yang cuba untuk melarikan diri dari rumah.

Selain daripada teori melibatkan kumpulan pengganas Turki, muncul banyak teori yang menarik yang menyelubungi kehilangan Emanuela Orlandi, malah dia juga dianggap telah mati.

Dengan Vatican City dan kawasan sekitar dikuasai oleh kuasa agama dan Mafia, sudah tentulah mafia ini lebih kerap diragui oleh penduduk setempat.

Kumpulan Mafia ini sebahagian besarnya terlibat dengan sindiket jenayah antarabangsa berpangkalan di Rom dan dikenali sebagai Banda della Magliana. Kumpulan ini dipimpin oleh Enrico De Pedis.

Ada teori lain menyatakan bahawa kumpulan mafia ini telah meminjamkan sejumlah besar wang kepada Bank Vatican tetapi hutang tersebut tidak dibayar balik, jadi mereka memutuskan untuk menculik anak pegawai rasmi Vatican City sebagai tebusan, bagi mendapatkan kembali wang mereka.

Klu yang diberikan kepada pihak berkuasa oleh individu yang tidak mendedahkan identitinya menyokong teori ini dan bekas teman wanita Enrico kemudiannya mendakwa bahawa teman lelakinya itu memberitahu bahawa dia telah menculik Emanuela.

Walau bagaimanapun, penggeledahan oleh pihak polis di tempat Enrico selepas seorang pemberi maklumat mendakwa terdapat bukti DNA di rumahnya tidak menemui sebarang bukti.

Teori lain yang menyatakan penglibatan kumpulan pengganas Turki Grey Wolves kelihatan seperti lebih meyakinkan.

Ahli Grey Wolves iaitu Mehmet Ali Ağca telah cuba membunuh Pope John Paul II di Vatican City pada 13 Mei 1981, menembaknya sebanyak 4 kali namun tidak berjaya membunuh Pope dan diberkas serta merta.

Beberapa pemanggil tanpa nama yang menghubungi pihak berkuasa dalam beberapa minggu selepas kehilangan Emanuela mencadangkan bahawa gadis tersebut ada bersama Grey Wolves untuk ditukarkan dan ditebus dengan Mehmet Ali.

(Pope John Paul II bertemu dengan Mehmet Ali Agca di penjara pada Disember 1983)

Beberapa panggilan daripada pemanggil yang dikenal pasti oleh pihak berkuasa sebagai "The American", juga mengesahkan bahawa individu yang memberikan maklumat pada 25 dan 28 Jun adalah sebahagian daripada kumpulan mereka, serta bercakap mengenai pelan sebenar bagi menukarkan Emanuela dengan Mehmet Ali dalam masa 20 hari.

Walau bagaimanapun, pihak berkuasa Vatican City tidak mengambil serius dengan panggilan itu dan tidak mengambil apa-apa tindakan.

Tetapi, teori yang mungkin dilihatkan sebagai paling tidak menyenangkan tentang kes kehilangan Emanuela Orlandi adalah bahawa Vatican City, polis tempatan dan penggubal undang-undang serantau berkomplot menculik gadis-gadis seperti Emanuela dan menjadikan mereka sebagai hamba seksual dalam pesta seks.

Teori pesta seks ini didakwa melibatkan diplomat-diplomat asing dan individu-individu terkemuka.

Individu yang mencadangkan teori ini adalah Father Gabriele Amorth, ketua exorcist Vatican City yang dilantik sendiri oleh Pope John Paul II.

Gabriele berkata bahawa Emanuela menjadi hamba seksual dan akhirnya dibunuh lalu mayatnya dihapuskan.

"Ini adalah jenayah bermotifkan seksual. Pesta-pesta dianjurkan, dengan pegawai polis paramiliter bertindak sebagai "perekrut" gadis-gadis ini. Rangkaian ini melibatkan kakitangan diplomatik dari kedutaan asing ke Vatican City. Saya percaya Emanuela berakhir sebagai mangsa dalam rangkaian ini," kata Father Gabriele Amorth.

Dan tak kisahlah apa sekalipun motif jenayah ini, apa yang difokuskan oleh keluarga Emanuela adalah untuk mencari dan mendapatkan mayatnya.

Sejak itu, banyak maklumat-maklumat yang diterima mengenai teori ini sejak tahun 1983.

Sepanjang hampir empat dekad sejak Emanuela Orlandi hilang, pihak berkuasa telah mengikuti petunjuk yang tidak terhitung banyaknya dan menganalisis maklumat yang diterima dengan harapan dapat menyelesaikan misteri ini.

Dan mungkin tiada maklumat yang lebih menarik berbanding sepucuk surat pada tahun 2019 yang mendakwa dapat mendedahkan di mana mayat Emanuela.

Peguam keluarga Orlandi iaitu Laura Sgro menerima satu nota yang sangat tidak menyenangkan pada tahun 2019 yang mengandungi gambar makam di bawah Vatican  City dan arahan untuk "mencari lokasi yang ditunjukkan", yang merujuk kepada gambar Malaikat Marmar menjaga kubur itu.

Maklumat itu telah menarik perhatian pegawai-pegawai tertinggi Vatican City, dengan jurucakap Alessandro Gisotti turun padang untuk memberitahu situasi terkini secara diplomatik.

Apa yang membuatkan maklumat ini tersangat menarik adalah ujian saintifik terhadap makam itu berikutan penerimaan surat itu, mencadangkan bahawa makam itu telah dibuka sekurang-kurangnya sekali pada ketika itu, cukup untuk menyimpan mayat Emanuela di dalamnya.

Tambahan pula, dalam surat kepada Vatican City, Sgro mengatakan bahawa dia telah dapat "mengesahkan bahawa sesetengah orang tahu terdapat peluang untuk mayat Emanuela Orlandi disembunyikan di dalamnya [makam]."

Juga terdapat bukti tambahan bahawa pelawat yang tidak dikenali telah melawat makam ini dengan kerap, melihatkan pada bunga-bunga yang ada di tapak tersebut.

Apa yang perlu dilakukan adalah memeriksa makam itu dan melihat sama ada mayat Emanuela Orlandi benar-benar ada di dalamnya.

Apabila surat tersebut muncul pada tahun 2019, ia bukanlah kali pertama harapan diberikan kepada keluarga Orlandi. Sebelum ini, keluarga Orlandi dikejutkan apabila pihak berkuasa Vatican City menemui mayat manusia pada Oktober 2018.

Namun, mereka kecewa kerana mayat tersebut rupa-rupanya adalah mangsa yang tidak berkenaan.

Malangnya, perkara yang sama berlaku lagi pada Julai 2019 apabila pemeriksaan ke atas makam itu menunjukkan tiada mayat di dalamnya.

Bagi keluarga Orlandi, yang telah mencari mayat anak mereka dengan dedikasi dan kesabaran hampir 4 dekad, ia merupakan satu berita yang tersangat sedih.

Pietro Orlandi berkata bahawa sebahagian daripada dirinya berasakan lega bahawa Emanuela tidak berada di situ.

Dan walaupun tiada apa yang ditemui, tindakan Vatican City menunjukkan perubahan hati secara tiba-tiba dari segi kerjasama mereka dalam perkara ini, perlu diberikan pujian.

Pietro Orlandi berkata dia telah berkali-kali meminta Vatican City untuk membantu dalam mencari adiknya yang hilang dan "terkejut" apabila mereka akhirnya bersetuju dengan permintaannya.

"Untuk kali pertama dalam 36 tahun, Vatican City melakukan sesuatu yang penting dalam kes ini," kata Pietro.

Pietro juga menjelaskan bahawa apabila dia meminta bantuan daripada Pope Francis pada tahun 2013, dia hanya diberitahu bahawa adiknya itu berada di "syurga", itu sahaja.

Lebih menarik, Pietro membuat spekulasi bahawa keengganan Vatican City untuk membantu dalam kes ini kelihatan seperti satu pengakuan bahawa terdapat kemungkinan pihak dalaman Vatican City terlibat.

Dan walaupun mendapat bantuan VaticanCity, kes kehilangan Emanuela Orlandi sekali lagi gagal dirungkai dan terus menjadi misteri.


7 Ciptaan Perang Dunia Pertama Yang Masih Digunakan Sehingga Kini

Perang Dunia Pertama telah berlaku antara Julai 1914 dan November 1918. Perang yang berlaku dalam tempoh 4 tahun 3 bulan ini melibatkan berbelas buah negara yang terdiri daripada 2 kumpulan utama iaitu Kuasa Bersekutu dan Kuasa Tengah.

Pada artikel ini, kami bukanlah hendak menulis secara panjang lebar mengenai peristiwa-peristiwa penting yang berlaku dalam Perang Dunia Pertama ini. Sebaliknya, kami ingin berkongsi ciptaan-ciptaan menarik yang tercetus dalam tempoh peperangan ini.

Lebih menarik, kesemua ciptaan ini masih wujud pada hari ini dan memberi manfaat kepada jutaan manusia di seluruh dunia. Mungkin anda sendiri juga tidak sedar barangan yang sedang anda guna atau pakai sebenarnya telah dicipta lebih 100 tahun lalu sewaktu era Perang Dunia Pertama.

Semasa membuat lawatan ke Eropah pada tahun 1914, pihak Kimberly-Clark telah menemui bahan yang diperbuat dari pulpa kayu yang diproses yang lima kali lebih menyerap daripada kapas dan hanya memerlukan kos separuh daripadanya untuk dihasilkan. Akibat kekurangan bekalan kapas sewaktu Perang Dunia Pertama, syarikat itu memasarkan kapas baru ini yang dikenali sebagai "Cellucotton" dan menjualnya kepada tentera Amerika sebagai "dressing" untuk rawatan kecederaan.

Menariknya, para jururawat yang bertugas pada waktu tersebut telah menggunakan Cellucotton ini sebagai pad sanitari. Selepas tamatnya perang, pihak Kimberly-Clark membeli kembali lebihan Cellucotton daripada pihak tentera dan mula melancarkan produk pad sanitari komersial yang diberi nama Kotex.

Beg teh secara tidak sengaja dicipta pada tahun 1908 oleh pedagang New York, Thomas Sullivan. Sebagai gimik jualan, dia menghantar sampel daun tehnya dalam beg sutera kecil kepada pelanggan yang tersalah anggap ianya perlu dimasukkan ke dalam secangkir air panas.

Ianya berhasil. Orang ramai menyukai idea itu tetapi ada yang mengadu sutera menjadikan teh lambat direnyeh. Semasa peperangan, firma teh Dresden Teekanne menggunapakai idea itu dan mula menghasilkan uncang teh daripada kain untuk kegunaan askar di medan perang.

Pengeluaran komersil telah bermula di Jerman dan Amerika Syarikat pada tahun 1920-an dan penggunaan kain telah digantikan oleh kertas berlubang yang lebih murah dan efektif.

Sebelum Perang Dunia Pertama, para doktor jarang melakukan operasi pemindahan darah terhadap pesakit. Walau bagaimanapun, berikutan penemuan jenis darah yang berlainan dan keupayaan penyejukan untuk memanjangkan jangka hayat darah, Kapten Oswald Robertson, doktor Angkatan Tentera A.S. telah berunding dengan Tentera British untuk menubuhkan bank darah pertama pada tahun 1917

Pengwujudan bank darah ini adalah bagi memastikan bekalan darah sentiasa mudah diperolehi untuk kegunaan anggota tentera yang tercedera. Untuk memudahkan penyimpanan, darah disimpan di ais sehingga 28 hari dan sodium sitrat ditambah untuk mengelakkan pembekuan.

Kotex bukanlah satu-satunya produk ikonik yang dikembangkan oleh Kimberly-Clark dari Cellucotton. Selepas bereksperimen dengan versinya yang lebih nipis, syarikat itu melancarkannya pada tahun 1924 sebagai pembersih alat solek pakai buang di bawah jenama "Kleenex."

Lama kelamaan, Kimberly-Clark telah memasarkan pula Kleenex ini sebagai alternatif kepada sapu tangan untuk mengelakkan penyebaran bakteria. Sapu tangan pakai buang ini juga boleh dikenali sebagai tisu.

Keluli tahan karat (stainless steel) banyak digunakan pada masa kini pada bekas makanan, minuman dan sebagainya. Semasa perang, tentera British telah mencari aloi yang lebih baik untuk senjata mereka supaya kurang terdedah kepada gangguan dari haba dan geseran tembakan.

Seorang ahli metalurgi Inggeris Harry Brearley mendapati bahawa menambah kromium kepada besi lebur akan menghasilkan keluli yang tidak akan berkarat. Walaupun keluli tahan karat tidak digunakan untuk senjata api, penggunaannya semasa Perang Dunia Pertama untuk menghasilkan enjin pesawat terbang, pinggan, cawan dan instrumen perubatan telah meningkatkan popularitinya.

Perkataan zip hanya wujud pada tahun 1923 dan diperkenalkan oleh B.F. Goodrich Company. Pada awalnya, ia dikenali sebagai "hookless fastener" dan ianya dicipta oleh Gideon Sundback semasa Perang Dunia Pertama.

Penghasilan zip secara besar-besaran bermula apabila terdapat permintaan untuk menggunakannya pada tali pinggang khas yang dipakai oleh tentera dan pelayar di laut yang mempunyai poket khas untuk menyimpan wang.

Sebelum Perang Dunia Pertama, jam tangan hanya digunakan secara eksklusif oleh wanita sebagai aksesori fesyen. Kebanyakan lelaki menggunakan jam poket yang mempunyai rantai sebagai penjaga masa mereka. Namun, ia didapati tidak praktikal dalam peperangan.

Selepas membuktikan kepentingan memakai jam di pergelangan tangan dalam peperangan, jam tangan mendapat penerimaan secara umum sebagai aksesori fesyen lelaki.


Debunked : Mengapa Illuminati Dieja Terbalik Membawa Anda Terus Ke Laman Web NSA?

Nama Illuminati tidak lagi asing pada hari ini dan dikaitkan dengan perkara-perkara yang aneh dan menyeramkan.

Salah satu teori konspirasi yang berterusan berkenaan dengan "Illuminati," satu nama yang digunakan untuk mana-mana kumpulan rahsia, umumnya melibatkan manipulasi masyarakat dan peristiwa-peristiwa dunia.

Antara yang terbaru adalah berkaitan dengan kematian bintang bola keranjang LA Lakers, Kobe Bryant.

Para ahli teori konspirasi mendakwa bahawa Kobe terbunuh disebabkan kemalangan yang dirancang oleh Illuminati, dan bertujuan menggantikannya dengan seorang lagi altet terkenal iaitu LeBron James.

Mereka yang sangat ragu-ragu terhadap kumpulan ini biasanya merujuk kepada teori-teori konspirasi Illuminati dalam cara yang kelakar lucu dengan mempercayai konsep yang paling tidak munasabah.

Manakala yang lain pula terus berpendapat bahawa bahawa kumpulan rahsia ini bertanggungjawab ke atas majoriti peristiwa yang berlaku di tahap global.

Golongan yang percaya bahawa Illuminati bertanggungjawab bagi perkara-perkara buruk yang berlaku telah menyuarakan kebimbangan bahawa kumpulan rahsia ini sering terlibat dalam pemesejan berkod, memberi isyarat kepada mereka yang tahu dengan menunjukkan kuasa mereka secara besar-besaran.

Apa yang lebih mengejutkan adalah sejak seawal tahun 2009 (atau lebih awal), terdapat khabar angin bahawa kerajaan Amerika Syarikat dan Illuminati seolah-olah mempunyai kaitan antara satu sama lain.

Khabar angin ini mendakwa bahawa jika anda menaip Itanimulli.com pada pelayar Internet anda atau membuat carian itanimulli pada enjin carian seperti Google,  ia akan membawa anda ke laman sesawang satu lagi organisasi yang sudah biasa dengan konspirasi, iaitu Agensi Keselamatan Negara Amerika Syarikat (NSA).

Dan ini bukan hanya sekadar khabar angin, tetapi benar-benar berlaku. Dan jika anda perhatikan, perkataan "Itanimulli" merupakan ejaan perkataan Iluminati secara terbalik. Ini sekaligus membuatkan para ahli teori konspirasi mengaitkan NSA dengan Illuminati.

Hingga ke tahap ini, anda sendiri mungkin tertanya-tanya, jika konspirasi antara NSA dan Illuminati wujud sehingga ke skala ini, sudah tentunya mereka yang terlibat tidak mahu meninggalkan kesan yang jelas dan mudah dikesan oleh orang ramai, apatah lagi di Internet, kan?

Walaupun NSA berhadapan dengan cabaran terbesarnya berikutan pendedahan tentang alat pengawasan global A.S. yang dibuat oleh bekas kontraktor Edward Snowden pada tahun 2013, kaitan laman web NSA dengan Illuminati ini tidaklah begitu menakutkan.

Sebenarnya, domain Itanimulli.com ini memang wujud dan tidaklah sukar untuk dijelaskan.

Ia adalah satu tindakan yang ringkat bagi sesiapa sahaja untuk mendaftar mana-mana nama domain yang tidak digunakan dan membawa mereka yang melawatnya ke mana-mana laman sesawang lain.

Malah, pemilik nama domain boleh dengan mudah menyembunyikan identiti mereka, namun ia tidak berlaku dalam kes Itanimulli.com ini.

Menurut sumber, individu yang mendaftarkan laman web ini pada tahun 2002 telah disenaraikan dalam maklumat pendaftaran domain awam yang tersedia sebagai John Fenley dari Provo, Utah.

John Fenley menjelaskan pada tahun 2009 bahawa dia memilih untuk mengarahkan semula domain itanimulli.com (yang telah dibeli bertahun-tahun lebih awal) ke laman web NSA yang untuk suka-suka dan tidak mempunyai kaitan dengan agensi itu. Berikut adalah kenyataan yang dibuat oleh John:

"Saya memutuskan untuk mengarahkan domain Itanimulli.com kepada NSA sebagai satu gurauan. Saya mendaftarkan laman sesawang itu beberapa tahun yang lain memang kerana ia merupakan ejaan Illuminati secara terbalik, tetapi tidak membuat apa-apa dengan laman ini untuk tempoh yang lama.

Apabila saya mendapat idea untuk mengarahkan domain ini ke laman sesawang NSA, ia sangat kelakar dan saya tak dapat berhenti ketawa. Saya tidak percaya bahawa Illuminati itu wujud dan saya tak pasti apa itu rancangan New World Order, tetapi jika anda mempunyai maklumat lanjut, saya dengan suka hati akan memberikan pendapat saya.

Saya bukan kakitangan NSA atau DARPA, walaupun saya telah mengambil bahagian dalam beberapa pertandingan DARPA termasuk 2 Grand Challenges, Cabaran Urban dan Pertandingan Rangkaian baru-baru ini" - John Fenley, 2002.

Kelakar bukan? Perkara kecil yang hanya dibuat main-main, tapi menjadi kepercayaan dan paranoia para pencinta teori konspirasi. Maka terjawablah sudah misteri itanimulli ini.


Semua Yang Anda Perlu Tahu Tentang Huawei Harmony OS

Selepas sekatan ke atas Huawei oleh Amerika Syarikat, pengeluar China itu mula mencari alternatif baru dan bagi kebanyakan sektor, syarikat itu mempunyai alternatif yang berdaya maju.

Walau bagaimanapun, menggantikan Android Google (khususnya Perkhidmatan Mudah Alih Google) nampaknya adalah yang paling sukar.

Ini merupakan tamparan besar, sebahagiannya kerana ia bermakna telefon Huawei baru tidak lagi boleh datang dengan aplikasi buatan Google yang diprapasang.

Telefon Huawei popular di negara Barat dan sebab utamanya adalah pengguna Android boleh mengakses perkhidmatan dan aplikasi popular seperti Google Play, Gmail, dan Peta Google.

Walaupun telefon lama Huawei masih mempunyai akses ke gedung aplikasi Google Play, telefon baru tidak mempunyai aplikasi dan perkhidmatan buatan Google.

Huawei pada bulan September mengeluarkan Mate 30, telefon perdana yang pertama tanpa aplikasi Google, dan telefon P40 akan datang juga dijangka tiba tanpa perkhidmatan Google.

Untuk mengatasi situasi ini, Huawei kemudiannya melancarkan sistem pengendaliannya sendiri yang kita kenali sebagai Harmony OS atau HongMeng OS.

Pada ketika itu, tidak ada jaminan bahawa sistem ini akan digunakan pada telefon dan tablet Huawei.

Penyelesaian Huawei adalah untuk membina ekosistem aplikasi sendiri (HMS), dan untuk itu ia telah menganjurkan hari pemaju di London di mana ia mengumumkan RM107.8 juta untuk menarik minat para pemaju aplikasi British dan Ireland untuk membuat aplikasi untuk Galeri App Huawei.

Dan kini, Harmony OS dan Huawei Mobile Services (HMS) Ecology kini menjadi hala tuju keutamaan oleh Huawei.

OS Harmony mempunyai kaitan dengan HMS, penggantian aplikasi Google di mana syarikat itu dalam usaha untuk melepasi larangan Huawei. Namun ia tidaklah serupa seperti HMS.

Menurut TechSina, di Winter Davos Foru, pengasas Huawei iaitu Ren Zhengfei berkata bahawa sistem HongMeng kini telah pun aktif.

Di samping itu, beliau menyatakan bahawa sistem ini akan digunakan dalam telefon Huawei, tablet, TV dan produk lain pada masa akan datang.

Mengenai HongMeng, Wang Chenglu, presiden jabatan perisian perniagaan pengguna Huawei, pernah berkata bahawa telefon bimbit Huawei masih akan memilih Android.

Walau bagaimanapun, ia akan menggunakan OS Harmony jika terdapat keperluan untuk melakukannya.

Malah, sistem HongMeng juga sedang dalam proses penambahbaikan dan pembangunan yang berterusan. Harapannya ialah ia akan dibuka secara rasmi pada Ogos 2021.

Huawei juga menyatakan bahawa kod OS HongMeng mempunyai keselamatan yang lebih tinggi. Menurut Counterpoint, sistem operasi HongMeng akan mengatasi Linux menjelang akhir tahun 2020.

Ia akan menjadi sistem operasi terminal pintar digital pintar yang paling popular.

Harmony OS boleh digunakan secara percuma, selagi anda mempunyai peranti yang menggunakan sistem operasi ini.

Walau bagaimanapun, anda mungkin perlu menunggu seketika untuk menggunakan Harmony OS.

Ia kini sedang digunakan pada TV Honor dan Huawei TV, tetapi hanya terdapat di China.

Huawei mengatakan bahawa dengan peningkatan peranti IoT (Internet of things), sistem operasi yang lebih cekap diperlukan.

Dengan peranti IoT ini yang menyimpan memori dan simpanan yang lebih kecil daripada telefon pintar terbaik ketika ini, ia memerlukan kod yang lebih optomum.

Dan untuk 100 baris kod Android, ia boleh digantikan dengan hanya satu baris kod OS Harmony.

Walaupun demikian, OS Harmony masih boleh menawarkan fungsi yang kuat pada semua peranti.

Dengan mengguna pakai pendekatan teras tunggal & # 39; pada semua peranti & # 39;, Huawei juga mempunyai sasaran untuk mewujudkan ekosistem bersama bagi peranti yang berbeza seterusnya dapat menjimatkan masa pemaju.

Satu aplikasi boleh digunakan dan berfungsi dengan sempurna pada kereta, jam tangan pintar, tracker kecergasan dan pembesar suara.

Kita telah melihat idea yang sama sebelum ini, terutamanya pada Windows Phone yang mempunyai Kernel dikongsi dengan Windows 10.

Walaupun ini tidak berjaya, namun Huawei mungkin boleh melaksanakannya dengan memiliki keserasian dengan Android.


Apa Manfaat Untuk Negara Jika Menang Piala Dunia FIFA dan Sukan Olimpik?

Sama ada anda seorang peminat sukan atau tidak, sukan merupakan sebahagian yang tidak dapat dielakkan terutamanya jika negara atau bandar anda mengajurkan sesuatu temasya.

Setiap empat tahun, apabila Sukan Olimpik atau Piala Dunia diadakan, agak sukar untuk menyembunyikan semangat kesukanan ini.

Malah, seseorang yang langsung tidak meminati sukan juga akan berasa bangga jika seorang atlet dari negara mereka mara ke final.

Walau bagaimanapun, selepas trofi Piala Dunia dimenangi, atau semua pingat emas Olimpik dihitung, apakah manfaat sebenar yang dirasai oleh negara itu sendiri?

Bagi yang mengikuti perkembangan bola sepak, Piala Dunia FIFA adalah temasya empat tahun sekali yang berlangsung selama sebulan pada musim panas.

Sebanyak 48 buah pasukan kebangsaan bersaing untuk merebut gelaran juara dunia bola sepak.

Piala Dunia FIFA pada tahun 2018 telah dimenangi oleh Perancis, yang membawa pulang RM157 juta ($38 juta), sebahagian daripada wang tunai RM1.7 bilion ($400) yang dianugerahkan kepada 32 pasukan teratas.

Lebih khusus, wang ini diberikan kepada organisasi FIFA kebangsaan Perancis, yang boleh memilih untuk melakukan apa sahaja dengannya.

Sebahagian besar daripada RM157 juta itu akan dibelanjakan dalam bentuk bonus pemain, serta kenaikan gaji untuk jurulatih, bidang dan kemudahan baru, dan lebih banyak kuasa beli untuk ejen bebas dan tersedia pemain.

Pemain secara individu juga boleh mendapat manfaat daripada tajaan yang meningkat dan menjadi rebutan dalam bola sepak, tetapi ini tidak memberi manfaat kepada negara secara keseluruhan.

Piala Dunia Rugby juga mempunyai struktur serupa dari segi pemberian wang dan pembahagian kepada organisasi ragbi kebangsaan.

Sepanjang Piala Dunia, terutamanya ketika ia berlangsung hingga ke peringkat akhir, seluruh dunia berpaling ke negara-negara yang masin bersaing.

Ini dapat meningkatkan daya tarikan negara dari segi pelancongan, dan secara amnya meningkatkan kedudukan negara dalam dunia sukan.

Walaupun tidak ada hubungan secara langsung, kualiti di pentas sukan global sering disamakan dengan kaitan dari segi ekonomi, pembangunan, dan kekuatan politik.

Keuntungan menjadi juara dunia lebih sukar untuk diukur berbanding anugerah kewangan langsung yang diterima oleh pasukan yang menang.

Pertarungan siapa yang lebih hebat dalam sukan olahraga di antara negara-negara juga berlangsung empat tahun sekali, iaitu dalam Sukan Olimpik.

Dalam 28 Sukan Olimpik yang lalu, sebanyak 206 negara berbeza telah mengambil bahagian, jadi untuk tempoh hampir sebulan, semua atlet terbesar di dunia berkumpul untuk bersaing.

Sukan Olimpik berasal dari Yunani kuno di mana para atlet bersaing untuk membawa pulang kehormatan dan kemuliaan kepada negara mereka.

Walaupun sukan ini berehat selama 1,500, tujuan atlet zaman moden agak serupa.

Tidak ada faedah kewangan langsung bagi mereka yang memenangi pingat emas di Sukan Olimpik, dengan Jawatankuasa Olimpik Antarabangsa yang bersandar pada moto mereka yang "Lebih pantas, lebih tinggi dan lebih kuat".

Kebanyakan negara mempunyai tahap penajaan kerajaan untuk atlet dan pasukan kebangsaan, jadi memenangi pingat tambahan boleh menyebabkan peralihan dalam belanjawan, menyumbangkan lebih banyak wang untuk usaha ini.

Atlet kebangsaan yang berjaya juga akan mempopularkan sukan-sukan di negara tertentu sekaligus memberi inspirasi kepada lebih ramai anak muda untuk menjadi atlet profesional.

Para atlet yang sama mungkin akan dikenali di peringkat antarabangsa, menjadikan mereka berharga untuk tajaan dan pengiklanan, sama seperti bintang Piala Dunia.

Juga sejajar dengan negara-negara Piala Dunia, negara-negara yang mana atletnya berdiri di atas podium untuk menerima pingat yang dimenangi akan mendapat perhatian seluruh dunia, yang boleh membawa kepada peningkatan dalam pelancongan, pelaburan dan faedah tidak langsung yang lain.

Dalam perkara yang berkaitan, agak menarik untuk kita melihat pada bandar-bandar dan negara-negara yang menganjurkan acara kejohanan.

Walaupun mendapat hak untuk menjadi tuan rumah Piala Dunia atau Sukan Olimpik dianggap sebagai penghormatan yang besar, penduduk tempatan sering mempunyai perasaan yang bercampur.

Menjadi negara tuan rumah untuk acara sedemikian boleh menyebabkan rangsangan awal ekonomi, terutamanya disebabkan oleh stadium dan kemudahan baru yang kerap dibina.

Jenis penghargaan menjadi tuan rumah ini juga boleh menjadi permulaan untuk mengemas kini infrastruktur dan pengangkutan awam.

Bandar dan negara tuan rumah juga mengalami rangsangan ekonomi sementara semasa acara itu sendiri, kerana puluhan ribu orang akan membanjiri kawasan berkenaan untuk tempoh sebulan.

Walau bagaimanapun, para penduduk yang tinggal di bandar-bandar dan negara-negara di mana temasya ini dianjurkan, pada akhirnya tidak mendapat manfaat jangka panjang.

Projek-projek dan infrastruktur utama boleh menyebabkan trafik menjadi teruk dan menjadi gangguan untuk bertahun-tahun sebelum acara bermula.

Tambahan pula, faedah kewangan sering disalurkan ke kemudahan dan industri yang dibina untuk acara ini, yang mana akan dibiarkan sebaik sahaja kejohanan berakhir dan menyebabkan lebih banyak masalah.

(Stadium Olimpik di Brazil yang dibiar terbengkalai selepas temasya sukan berakhir)

Stadium yang tidak digunakan lagi digunakan dan diselubungi oleh rasuah di Brazil yang dibina untuk Piala Dunia 2014 adalah satu contoh yang sangat tepat untuk hal ini.

Dalam banyak kes, penduduk dan warganegara dijanjikan dengan wang untuk mendapatkan sokongan mereka, sebagai tambahan kepada kebanggaan negara dan kehormatan menjadi tuan rumah kejohanan.

Biasanya akan ada kos yang perlu dibiayai oleh pembayar cukai yang berlanjutan selama bertahun-tahun, dan kos berlebihan di bandar-bandar adalah perkara biasa.

Sukan Olimpik Montreal telah melepasi bajet lebih daripada satu $1 bilion, dan memerlukan tempoh tiga dekad untuk melunaskan hutang sepenuhnya.

Dan yang terakhir, biasanya terdapat kemungkinan di mana penganjuran kejohanan sukan berakhir dengan kegagalan, yang boleh memusnahkan sesebuah bandar atau negara.

Secara keseluruhan, menganjurkan acara kejohanan dilihatkan sama ada sebagai berkat, atau satu sumpahan, bergantung kepada faktor yang hanya diketahui ketika ia sudah pun terlambat.

Menjadi juara dunia adalah sesuatu yang sangat sukar dan sering dicemburui, tetapi bagi negara yang memenangi sesuatu kejohanan, manfaat secara lansung yang diterima tidak begitu banyak.


Mengapakah Lensa Kamera Bulat Menghasilkan Gambar Segi Empat?

Cuba tengok lensa kamera pada kamera DSLR, kamera kompak mahupun pada telefon pintar anda, pasti bentuknya bulat. Tapi, mengapakah gambar-gambar yang diambil menggunakan kamera akan menghasilkan gambar yang berbentuk segi empat tepat?

Persoalan ini nampak mudah tetapi tetapi kami pasti mungkin tidak ramai yang mampu menjelaskannya. Jawapan bagi persoalan ini dapat diterangkan dari aspek sains dan juga sebab estetik.

Untuk memahami kenapa lensa yang digunakan biasanya berbentuk bulat, anda perlu mengetahui sains disebaliknya. Fungsi utama lensa adalah untuk  menumpu (converge) cahaya. Objek visual atau imej yang hendak ditangkap menggunakan kamera akan memantulkakn cahaya matahari atau cahaya buatan kepada lensa yang terletak dalam kamera.

Lensa kemudian akan membiaskan dan memfokuskan sinar-sinar cahaya ini ke arah kawasan kecil yang sejajar dengan pusatnya. Kualiti imej yang biasanya ditentukan oleh kecerahan dan ketajamannya, adalah berkadar dengan jumlah cahaya yang diserap oleh lensa.

Maka, sudah tentulah lensa yang terbaik adalah yang menyerap cahaya sebanyak yang mungkin yang dipantulkan oleh visual atau objek dihadapannya. Lensa yang bagus berkemampuan untuk menghasilkan imej yang jelas walaupun objek berada dalam keadaan gelap dan kurang cahaya.

Bagi manusia pula, apabila berada dalam keadaan gelap, anak mata akan mengembang (membesar) untuk meningkatkan kadar penyerapan cahaya, seterusnya membolehkan kita melihat dengan lebih jelas dalam keadaan kurang cahaya.

Setelah mengkaji, para saintis mendapati bahawa kanta cembung yang berbentuk bulat yang terdapat dalam mata manusia merupakan bentuk yang paling optimum untuk meningkatkan kadar serapan cahaya. Daripada kajian inilah mengapa bentuk bulat merupakan pilihan terbaik untuk lensa kamera.

Sebaliknya, apabila lensa berbentuk segi empat tepat digunakan, kadar penyerapan cahaya akan berkurangan. Pengurangan kadar penyerapan cahaya ini seterusnya mengurangkan kualiti gambar disebabkan terdapat pengurangan kecerahan dan ketajam gambar.

Selain itu, imej yang dihasilkan oleh lensa segi empat tepat akan berbeza bergantung pada orientasi lensa, manakala imej yang dihasilkan oleh kanta bulat tidak dipengaruhi oleh orientasi lensa semasa ianya digunakan. Maka, ianya lebih mudah digunakan dan dianggap lebih praktikal.

Selain faktor sains, faktor kos juga mempengaruhi mengapa lensa bulat yang digunakan pada kamera. Secara umumnya, lensa bulat lebih murah dan lebih mudah dihasilkan. Berbanding lensa berbentuk petak, lensa bulat lebih mudah dipusingkan, dibersihkan dan dikilatkan.

Mungkin anda yang tertanya, bukankah lensa yang digunakan pada cermin mata biasanya berbentuk segi empat tepat?

Benar. Walau bagaimanapun, lensa tersebut asalnya adalah bulat sebelum ianya dipotong untuk mengikut bentuk bingkai cermin mata. Setelah membaca sedikit sebanyak mengenai lensa ini, maka fahamlah anda bahawa bentuk lensa tidak sekali-kali mempengaruhi bentuk gambar yang dihasilkan oleh kamera.

Setelah cahaya diserap, ia akan ditumpukan pula kepada sensor kamera. Sensor pada kamera inilah sebenarnya yang berperanan membentuk gambar anda kepada bentuk segi empat tepat. Tidak kira bentuk lensa yang digunakan, sensor yang ada pada kamera sentiasa berbentuk segi empat tepat.

Dalam kamera lama, sensor ini wujud pada negatif filem gambar yang digulungkan. Bentuk segi empat petak dianggap lebih ekonomikal kerana dapat memaksimumkan penggunaan ruang negatif filem. Sekiranya bentuk bulat yang digunakan, maka sudah tentulah banyak ruang kosong pada negatif yang sudah tentu merupakan satu pembaziran.

Pada masa kini, sensor pada kamera digital atau telefon pintar adalah cip segi empat tepat yang digelar Digital Signal Processor (DSP). DSP inilah yang akan menghasilkan gambar yang berbentuk segi empat tepat. DSP ini cukup kecil dan boleh dimuatkan dalam gajet yang lebih kecil seperti telefon pintar.

Sebab utama mengapa sensor digital pertama dibuat dalam bentuk segi empat tepat ialah kerana sebab estetik dimana sejak sekian lamanya kita sudah terbiasa melihat gambar dalam bingkai berbentuk segi empat tepat. Imej berbentuk segi empat tepat lebih komprehensif dan oleh itu lebih intuitif dan menyenangkan untuk dilihat.

Daripada segi kualiti pula, sensor yang mengjadikan gambar berbentuk segi empat tepat ini tidak sama sekali menambah kualiti gambar, sebaliknya hanya mengubah gambar yang diambil daripada bulat kepada bentuk segi empat.

Gambar dibawah adalah gambar yang diambil pada abad ke 19 oleh seorang perisik. Gambar ini diambil dengan menggunakan sebuah kamera khas yang tidak mempunyai sensor berbentuk segi empat tepat.


5 Mitos Tentang Dinosaur Yang Ramai Percaya

Apabila tulang dinosaur pertama dihuraikan pada tahun 1676, ia disangkakan berasal dari gajah atau mungkin gergasi.

Lebih dari seabad kemudian, para saintis menyedari bahawa fosil tersebut berasal dari makhluk yang mereka namakan sebagai Megalosaurus yang digambarkan sebagai biawak gergasi.

Kemudian pada tahun 1842, ahli anatomi terkemuka Richard Owen mengenal pasti Megalosaurus sebagai sebahagian daripada kumpulan haiwan yang baru, yang dinamakan beliau sebagai Dinosauria atau "Biawak yang dahsyat".

Sejak itu, sekitar 700 spesis dinosaur berlainan telah ditemui. Gambaran kita mengenai dinosaur juga telah berubah dengan begitu drastik.

iluminasi.com kongsikan 5 mitos tentang dinosaur yang ramai tak tahu.

Apabila mendengar nama dinosaur, kita cenderung untuk memikirkan haiwan yang bersaiz besar dan sememangnya banyak daripadanya bersaiz sedemikian.

Tyrannosaurus rex bersaiz 12 meter panjang dan beratnya melebihi dari 5 tan, bersaiz seekor gajah dan berkemungkinan bukan karnivor yang terbesar.

Argentinosaurus yang sangat besar dianggarkan mempunyai panjang 30 meter dan berat 80 tan. Saiz ini adalah melebihi mana-mana haiwan darat.

Namun, tak semua dinosaur bersaiz gergasi. Dinosaur bertanduk iaitu Protoceratop mempunyai saiz sebesar kambing biri-biri.

Velociraptor pula sebesar anjing golden retriever dan terpaksa dibesarkan untuk Jurassic Park untuk membuatkannya kelihatan lebih menakutkan.

Penemuan baru-baru ini mendedahkan banyak spesis dinosaur yang kecil, seperti Hesperonychus yang bersaiz seekor kucing, Tianyulong yang bersaiz seekor arnab dan Parvicursor bersaiz burung puyuh.

Malah, dinosaur bersaiz kecil lebih banyak berbanding bersaiz gergasi. Namun, dinosaur seperti T.Rex lebih cenderung untuk diawet dan lebih mudah dilihat kerana saiznya yang besar.

Apabila dinosaur mula-mula ditemui, ia jelas kelihatan bahawa kerana ia mempunyai kaitan dengan buaya dan biawak, dinosaur mesti bersisik.

Dan banyak dinosaur termasuklah duckbills, dinosaur bertanduk, sauropod, dan dinosaur berperisai, mempunyai kesan bersisik.

Tetapi pada tahun 1970-an, para ahli paleontologi mula tertanya-tanya sama ada sesetengah dinosaur mungkin berbulu, seperti burung.

Tanggapan ini dianggap sebagai satu spekulasi liar pada masa itu, tetapi pada tahun 1997 seekor dinosaur karnivor kecil bernama Sinosauropteryx ditemui tidak bersisik, tetapi berbulu lembut.

Sejak itu, bulu-bulu telah ditemui pada dinosaur pemakan tumbuhan seperti ornithopods, heterodontosaur bertaring dan banyak keluarga dinosaur karnivora termasuk Tyrannosauridae.

Ini bermakna T. rex mungkin mempunyai bulu dan bukannya bersisik.

Lukisan-lukisan awal dinosaur dilihatkan mempunyai warna-warna suram seperti kelabu, hijau dan coklat.

Tetapi pada hakikatnya, warna-warna dinosaur dikatakan lebih terang dan cerah.

Kajian ke atas sisik dan bulu dinosaur telah menunjukkan kesan melanin, pigmen yang sama yang memberikan warna kepada sisik biawak, bulu burung dan rambut kita.

Analisis menunjukkan bahawa dinosaur mempunyai pelbagai warna termasuk hitam, putih, dan warna halia. Beberapa dinosaur juga mempunyai pada bahagian bulu.

Kebanyakan reptilia menanamkan telur-telurnya dan berlalu pergi, meninggalkan anak-anak untuk menjaga diri mereka sebaik mungkin.

Cara ini adalah sangat berisiko. Sebagai contoh, penyu terpaksa bertelur beribu-ribu sepanjang hayatnya dan hanya beberapa ekor sahaja yang berjaya membesar.

Satu ketika dahulu, dinosaur juga dipercayai menggunakan cara yang sama, tetapi kini kita tahu bahawa ia adalah tidak benar.

Saudara dinosaur yang masih hidup iaitu burung dan buaya, menjaga telur-telur dan anak-anak. Jadi, adalah munasabah untuk kita membuat andaian bahawa dinosaur juga bertindak sedemikian.

Dan kini, terdapat bukti untuk perkara ini. Apabila ekspedisi ke Gurun Gobi menemui seekor dinosaur berada di atas telur-telur, para pakar beranggapan bahawa dinosaur tersebut mati ketika sedang "merompak" sarang telur tersebut.

Ia dinamakan Oviraptor, atau "pencuri telur". Namun, semakin banyak rangka-rangka ditemui di atas telur-telur tersebut seperti burung sedang mengeram telur.

Rupa-rupanya, Oviraptor tersebut bukan cuba untuk memakan telur-telur itu tetapi melindunginya.

Dikatakan bahawa asteroid telah melenyapkan dinosaur, termasuklah T.rex, Triceratops dan yang lain-lain. Namun sekumpulan dinosaur kecil yang berbulu, kemungkinan kurang daripada sedozen spesis terselamat.

Spesis-spesis tersebut adalah burung, saudara T.rex dan Velociraptor yang boleh terbang serta merupakan keturunan langsung dinosaur.

Malah, spesis ini bukan sahaja terselamat tetapi juga berkembang kepada berpuluh-puluh ribu spesis burung yang ada pada hari ini.


Penjelasan Tentang Lelaki Hijau (Khidir) : Nabi, Wali Allah atau Malaikat?

Sehingga kini ramai yang masih mempunyai persoalan berkenaan dengan seorang manusia yang sangat mulia, bernama Khidir.

Ada yang mengatakan bahawa beliau adalah wali Allah, dan yang lain pula mendakwa bahawa Khidir merupakan seorang nabi. Malah, ada yang mengatakan bahawa beliau seorang malaikat.

Khidir adalah lelaki yang soleh dan hidup pada zaman Nabi Musa A.S.. Malah, kisah beliau terdapat dalam al-Quran yang dinyatakan dari ayat ke-60 hingga ke-82 dalam surah al-Kahfi.

Khidir merupakan seorang lelaki soleh yang hidup di zaman Nabi Musa AS. Kisah Khidir telah diceritakan di dalam al-Qur’an sepertimana yang dirakamkan dalam surah al-Kahfi, daripada ayat ke-60 sehingga ayat ke-82.

Disebabkan peristiwa ajaib dan menakjubkan yang berlaku dengan izin Allah, menyebabkan nama Khidir diberikan kepada beliau. Seperti sabda Rasulullah S.A.W:

إِنَّمَا سُمِّيَ الخَضِرَ أَنَّهُ جَلَسَ عَلَى فَرْوَةٍ بَيْضَاءَ، فَإِذَا هِيَ تَهْتَزُّ مِنْ خَلْفِهِ خَضْرَاءَ

Maksudnya: “Sesungguhnya dinamakan Khidir kerana dia telah duduk di atas tanah putih (tanah yang kering tanpa tumbuhan), lalu bergoncang di belakangnya dan menjadi berwarna hijau (subur dengan tumbuhan).”  Riwayat al-Bukhari (3402)

Menurut kebanyakan ulama, Khidir merupakan berada dalam kalangan nabi-nabi Allah. Antara yang berpegang kepada pendapat ini termasuklah al-Hafiz ibn Hajar al-‘Asqalani, Imam ibn Hajar al-Haitami, Imam ibn Hazm al-Andalusi, Imam Syihabuddin ar-Ramli, Imam asy-Syatibi, Imam al-Qurtubi, Imam ibn ‘Atiyyah al-Andalusi, Sheikh Muhammad al-Amin al-Syanqiti, Sheikh Abdul Razzaq al-‘Afifi Rahimahumullah, Sheikh Yusof al-Qaradhawi Hafizahullah dan ulama’-ulama’ selain daripada mereka.

فَوَجَدَا عَبْدًا مِنْ عِبَادِنَا آتَيْنَاهُ رَحْمَةً مِنْ عِنْدِنَا وَعَلَّمْنَاهُ مِنْ لَدُنَّا عِلْمًا

Maksudnya: “Lalu mereka (Nabi Musa AS dan pembantunya) mendapati seorang hamba (Khidir) dari hamba-hamba Kami yang telah kami kurniakan kepadanya rahmat dari Kami, dan Kami telah mengajarnya sejenis ilmu dari sisi Kami”. (Surah al-Kahfi: 65)

Menurut Sheikh Muhammad al-Amin al-Syanqiti Rahimahulla, para ulama mempunyai pandangan yang berbeza sama ada Khidir adalah nabi, wali mahupun malaikat.

Namun menurut beliau, apa yang dapat difahami daripada firman Allah S.W.T dalam surah al-Kahfi ayat 65 di atas adalah bahawa "rahmat" yang disebutkan bermaksud rahmat kenabian dan ilmu ladunni merupakan wahyu yang diberikan kepada Khidir.

Ketika mentafsirkan ayat di atas, Imam al-Qurtubi Rahimahullah menjelaskan bahawa Khidir merupakan seorang nabi di sisi kebanyakan ulama.

Pendapat kedua pula mengatakan bahawa Khidir merupakan seorang lelaki yang soleh dan bukannya seorang nabi.

Ayat al-Quran menjelaskan bahawa disebabkan oleh perbuatannya yang tidak boleh dilakukan melainkan dengan panduan wahyu, maka Khidir adalah seorang Nabi.

Selain itu, seseorang itu dikatakan tidak akan menuntut ilmu atau mengikuti seseorang, kecuali jika kepada mereka yang mempunyai ilmu yang lebih tinggi, serta tidak harus bagi seseorang yang bukan bergelar nabi untuk mempunyai kedudukan yang lebih tinggi daripada seorang nabi.

Dan pendapat ketiga pula mengatakan bahawa Khidir merupakan malaikat yang diutuskan Allah S.W.T kepada Nabi Musa untuk diambil ilmu batin daripadanya.

Dikatakan (pendapat ketiga) Khidir adalah seorang malaikat yang diperintahkan oleh Allah untuk Nabi Musa AS mengambil daripadanya ilmu batin. Pendapat yang sahih adalah pendapat yang pertama.

Maksudnya: “Dan (ingatlah) aku tidak melakukannya menurut akal fikiranku sendiri” (Surah al-Kahfi: 82)

Berdasarkan ayat di atas, ia menjelaskan bahawa Khidir tidak melakukan perkara yang diterangkan dalam surah al-Kahfi menurut kemahuannya sendiri, sebaliknya beliau melakukan menurut perintah wahyu yang diturunkan oleh Allah S.W.T..

Menurut Imam al-Qurtubi Rahimahullah, ayat ini menegaskan bahawa Khidir merupakan seorang nabi.

Imam ibn 'Atiyyah al-Andalusi Rahimahullah juga berkata bahawa menurut kata-kata Khidir iaitu وَما فَعَلْتُهُ عَنْ أَمْرِي, ia menunjukkan bahawa beliau adalah seorang nabi.

Dan pendapat lain ada menyebutkan bahawa Khidir adalah seorang lelaki soleh atau wali Allah. Juga ada yang berpendapat bahawa Khidir adalah seorang malaikat yang diturunkan Allah S.W.T untuk Nabi Musa A.S..

“Sesungguhnya hamba Allah yang ditemui oleh Nabi Musa AS bukanlah seorang nabi, tetapi dia adalah seorang lelaki soleh kerana dia telah disifatkan sebagai seorang hamba Allah yang dikurniakan dengan rahmat serta ilmu, dan tidak disebut bahawa dia dikurniakan risalah kenabian. Jika dia adalah seorang nabi, nescaya perkara tersebut akan disebut sepertimana halnya ke atas nabi-nabi lain” Rujuk Taisir al-Karim ar-Rahman fi Tafsir Kalam al-Manan (hlm.482).

Selain itu, perkara ini juga ditegaskan oleh Imam al-Mawardi Rahimahullah, di mana beliau berkata pendapat kedua adalah Khidir bukanlah seorang Nabi.

Sebaliknya, beliau merupakan seorang lelaki yang soleh dan dikurniakan ilmu batin yang tidak diberikan kepada orang lain.

Perkara ini dikatakan kerana seorang nabi itu mempunyai sifat untuk menyampaikan dan pergi kepada mereka yang hendak disampaikan. Akan tetapi, situasinya berbeza dengan Khidir di mana Nabi Musa A.S pergi kepadanya untuk menuntut ilmu dari Khidir.

Berdasarkan dalil daripada ayat-ayat al-Quran dan tafsiran dalam surah al-Kahfi ini, maka Mufti Wilayah Persekutuan berpandangan bahawa pendapat yang kuat lagi jelas adalah Khidir merupakan seorang nabi.

Dalam tahfiq beliau terhadap kitab Sahih ibn Hibban, Syeikh Syu'aib al-Arna'outh Rahimahullah menukilkan dari al-Hafiz ibn Hajar al-'Asqalani Rahimahullah:

وَكَانَ بَعْضُ أَكَابِر العُلَماءِ يَقُولُ: أَوَّل عَقْدٍ يُحِلُّ مِنْ الزَّنْدَقَةِ اِعْتِقَاد كُونِ الخضر نَبِيًّا لِأَنَّ الزَّنَادِقَةَ يَتَزَرَعُونَ بِكَوْنِهِ غَيْرَ نَبِيٍّ إِلَى أَنَّ الوَلِيَّ أَفْضَلُ مِنْ النَّبِيِّ

Maksudnya: “Sebahagian ulama’-ulama’ besar mengatakan: Ikatan pertama yang dirosakkan oleh orang-orang zindik (orang yang sesat) adalah mengenai status Khidir sebagai seorang nabi. Ini kerana orang-orang zindik memanfaatkan status Khidir sebagai seorang yang bukan nabi untuk beralasan bahawa wali lebih baik daripada nabi”. Rujuk al-Isobah fi Tamyiz as-Sohabah (2/248), Tahqiq Sahih Ibnu Hibban (14/110).


Sejarah Pembinaan Lebuh Raya Timur Barat dari Grik ke Jeli

Tahun 2020 genaplah 38 tahun pembukaan Lebuh Raya Timur Barat yang menghubungkan Gerik (Perak) dan Jeli (Kelantan). Dengan siapnya lebuh raya ini pada Julai 1982, maka jarak perjalanan dari Utara ke Pantai Timur dapat dipendekkan.

Penduduk dari kedua bahagian Malaysia ini tidak lagi perlu turun ke selatan dahulu sebelum sampai destinasi. Pemandu hanya perlu melalui kawasan Gerik sebelum sampai ke destinasi masing-masing. Bagi kebanyakan daripada kita, lebuh raya ini tidak banyak bezanya dengan lebuh raya lain yang dibina di Malaysia.

Namun bagi mereka yang hidup pada zaman pembinaan lebuh raya ini serta yang terlibat secara langsung dalam pembinaan lebuh raya ini, projek ini sebenarnya merupakan lambang pengorbanan generasi terdahulu untuk keselesaan generasi pada masa kini.

Mungkin ramai yang tidak tahu bahawa sebenarnya terdapat 2 objektif dalam pembinaan projek ini. Pertama, seperti yang dijelaskan di atas, bagi memendekkan jarak perjalanan antara kawasan Utara dan Pantai Timur.

Kedua, objektif projek ini adalah bagi mengekang kegiatan komunis di Tanah Melayu terutamanya di kawasan Gerik pada waktu itu. Dengan kewujudan pengganas komunis pada waktu itu, ternyata bukanlah tugas yang mudah untuk membina lebuh raya ini. Malah, ramai juga yang terkorban dek serangan komunis.

Kerja-kerja pembinaan telah bermula pada tahun 1970 dan pihak Jabatan Kerja Raya (JKR) sendiri yang telah diamanahkan untuk menyiapkan projek berskala mega dan penuh risiko ini.

Antara tahun 1967 hinggalah Perjanjian Hatyai pada 2 Disermmber 1989, Gerik merupakan kawasan hitam. Ini bermakna, kawasan ini merupakan paling berisiko dengan ancaman komunis dan sering diawasi oleh pasukan keselamatan bagi melindungi penduduk setempat.

Gerik merupakan kawasan yang strategik bagi komunis memandangkan kawasan ini terletak di sempadan Thailand selain mempunyai akses darat dan sungai untuk ke negara jiran. Dalam usaha memerangi pengganas komunis ini, maka tercetuslah idea pembinaan lebuh raya ini yang mempunyai misi serampang dua mata.

Tidak seperti lebuh raya biasa, lebuh raya ini dianggap sebagai lebuh raya pertahanan yang akan memudahkan akses pasukan keselamatan negara pada ketika itu. Projek lebuh raya ini juga sejajar dengan usaha kerajaan dalam meningkatkan keselamatan penduduk melalui Program Keselamatan dan Pembangunan (Kesban).

Pembersihan kawasan hutan bagi pembinaan lebuh raya ini juga akan memutuskan laluan pengganas komunis ini untuk melarikan diri ke Thailand. Dengan pembinaan ini juga, kawasan-kawasan hutan yang biasanya menjadi kawasan persembunyian juga akan terjejas.

Projek ini juga menghadapi kesukaran kerana bentuk muka bumi bergunung-ganang di kawasan ini. Bagi yang tidak tahu, lebuh raya ini akan melintasi dua buah banjaran di Malaysia iaitu Banjaran Bintang dan Banjaran Titiwangsa. Selain itu, para pekerja juga perlu merentasi kawasan hutan belantara yang sangat tebal.

Walau bagaimanapun, serangan daripada pengganas komunis adalah cabaran utama dalam projek ini. Selain serangan terhadap pekerja, mereka juga banyak melakukan sabotaj termasuk memusnahkan segala peralatan dan mesin yang digunakan.

Bagi melindungi para pekerja dan segala peralatan yang digunakan, kerajaan telah mengadakan kawalan ketat di sepanjang tapak pembinaan lebuh raya ini dengan mewujudkan pos-pos kawalan pada setiap kilometer lebuh raya ini.

Projek ini dimulakan dengan pembinaan serentak dari arah Jeli dan Gerik. Bagi memudahkan pergerakan pekerja dan menjaga keselamatan keluarga mereka, maka telah diwujudkan 2 buah kem pangkalan di Jeli dan Gerik. Malah, kem pangkalan di Gerik juga dikatakan masih wujud sehingga ke hari ini.

Apabila jarak lebuh raya semakin bertambah, maka kem-kem kecil pula dibina memandangkan jarak dengan kem pangkalan utama semakin jauh. Dalam tempoh pembinaan lebuh raya ini, kerajaan juga telah mengarahkan pihak tentera mengetatkan kawalan melalui `Ops Pagar’.

Antara peristiwa hitam yang pernah terjadi di tapak pembinaan projek ini adalah pada 23 Mei 1974 yang menyaksikan 63 buah jentolak telah dimusnahkan oleh pengganas komunis ini. Serangan tersebut bermula pada pukul 8 malam dan berlarutan ke pagi. Kemusnahan jentera-jentera ini sekaligus telah menyebabkan kerja-kerja pembinaan tergendala.

Satu lagi tragedi hitam berlaku pada tanggal 27 Ogos 1974. Serangan hendap komunis menyebabkan 3 orang pekerja JKR terkorban dan beberapa orang yang lain tercedera. Serangan ini berlaku ketika pekerja ini dalam perjalanan ke Banding dari kem pangkalan mereka di Gerik.

Cabaran bentuk muka bumi dan ancaman komunis menyebabkan projek ini lambat siap daripada jangkaan awal dan hanya siap selepas 12 tahun. Kos projek ini juga telah meningkat daripada bajet awal sebanyak RM85 juta kepada RM396 juta. Akhirnya pada 1 Julai 1982, lebuh raya ini siap dan secara rasminya dibuka kepada orang ramai.

Namun, memandangkan laluan ini berada dalam kawasan keselamatan, pihak tentera masih lagi menggalas tanggungjawab memastikan keselamatan pengguna lebuh raya ini. Ketika itu, lebuh raya ini hanya boleh digunakan pada waktu pagi sahaja memandangkan terdapat risiko serangan komunis pada waktu malam.

Tiada kenderaan dibenarkan melaluinya selepas pukul 6 dan terdapat beberapa pos keselamatan di lebuh raya ini. Pos kawalan keselamatan ini akhirnya ditamatkan perkhidmatannya pada tahun 1989 selepas termeterainya perjanjian damai komunis di Hatyai dan yang menyaksikan Parti Komunis Malaya (PKM) meletakkan senjata,

Pada masa kini, terdapat 5 kawasan Rawat dan Rehat (R&R) di sepanjang lebuh raya iaitu di Perah (Gerik), Pulau Banding, Air Banun, Titiwangsa dan Tasik Pergau. Pengguna yang melalui lebuh raya ini juga dapat menyaksikan sendiri keindahan Tasik Temenggor yang terhasil daripada pembinaan Empangan Temenggor.


5 Fenomena Saintifik Menakjubkan Yang Berjaya Dirakam

Dunia ini adalah suatu tempat yang sangat menakjubkan. Kadang-kala, ia melebihi apa yang kita dapat bayangkan. Satu demi satu penemuan dilakukan oleh manusia sehinggakan kita dapat hidup seperti sekarang.

Walaupun sesetengah daripadanya masih belum berguna untuk manusia, namun ia tetap membuatkan kira tertanya-tanya apa lagi yang akan berlaku pada masa hadapan.

iluminasi.com kongsikan 5 fenomena saintifik menakjubkan yang berjaya dirakam dan teori saintifik disebaliknya.

Titisan Prince Rupert telah membuatkan para saintis terpesona untuk beberapa ratus tahun.

Pada tahun 1661, satu kertas telah dipersembahkan kepada Royal Society of London berkenaan dengan objek aneh yang kelihatan seperti berudu gelas.

Titisan itu dinamakan bersempena Prince Rupert of Rhine, individu pertama yang memperkenalkannya kepada sepupunya, Raja Charles II.

Dihasilkan dengan memasukkan kaca yang lebur ke dalam air, ia mempamerkan sifat pelik apabila terdedah kepada daya,

Jika anda memukul menggunakan tukul di bahagian hujung yang bergelembung, tiada apa yang berlaku. Akan tetapi, jika sedikit sahaja kerosakan berlaku pada ekornya, ia akan hancur.

Raja Charles II minat dengan sains dan mencabar Royal Society of London untuk menjelaskan perkara itu, namun mereka bingung.

Selepas 400 tahun, para saintis moden dengan berbekalkan kamera berkelajuan tinggi akhirnya berjaya melihat dengan jelas bagaimana titisan ini meletup.

Gelombang kejutan dapat dilihat bergerak dari ekor ke kepala sekitar 1.6 kilometer sesaat ketika tekanan yang wujud dalam titisan itu dilepaskan.

Apabila bahagian dalam kaca menyejuk, ia mengecut dari segi isipadu dan menghasilkan struktur yang kuat dengan menarik terhadap diri sendiri sekaligus menjadikan bahagian kepala titisan itu sangat tahan terhadap kerosakan.

Tetapi sebaik sahaja ekor yang lemah pecah, tekanan dilepaskan, yang membolehkan keseluruhan titisan itu meletup menjadi serbuk halus.

Tasik beku adalah satu tempat yang sangat menakutkan. Sebaik sahaja ais meretak, bunyi bingit boleh bergema merentasi permukaan.

Namun keupayaan yang paling menakjubkan dimiliki tasik yang beku adalah membentuk ombak ais yang mampu bergerak ke daratan.

Jika hanya lapisan atas menjadi pepejal apabila tasik membeku, ais di bahagian atas boleh bergerak. Jika angin panas melalui kawasan tasik, seluruh lapisan ais boleh bergerak dan ais ini akan pergi ke mana-mana sahaja.

Sebaik sahaja ais sampai ke daratan, geseran dan tekanan yang muncul secara tiba-tiba menyebabkan ais hancur dan bertimbun.

Kadang-kala, tinggi ombak ais ini boleh mencapai beberapa kaki dan bergerak di daratan.

Retakan kristal yang membentuk lapisan ais memberikan ombak ais ini bunyi unik seperti beribu-ribu gelas yang hancur.

Setiap tahun, Hadiah Nobel Ig dianugerahkan untuk penyelidikan yang dapat "membuatkan orang ketawa dan kemudian berfikir."

Pada tahun 2000, Andre Geim memenangi Hadiah Nobel Ig kerana berjaya mengapungkan katak menggunakan magnet.

Rasa ingin tahu Andre meningkat apabila beliau menuangkan air secara terus ke mesin dengan elektromagnet yang kuat di sekelilingnya.

Air tersebut melekat di dinding tiub dan titisan-titisan air itu mula terapung. Andre mendapati bahawa medan magnet boleh bertindak dengan sangat kuat di atas air untuk mengatasi tarikan graviti bumi.

Sebelum ini, bahan-bahan diamagnetik (tanpa medan magnet secara keseluruhan) dianggap tidak berinteraksi sama sekali dengan medan magnet.

Andre kemudiannya menggantikan air dengan haiwan hidup, termasuklah katak. Objek-objek ini dapat diapungkan kerana mengandungi air dan membuatkan haiwan tersebut bingung dalam medan magnet yang kuat.

Kegembiraan memenangi Hadiah Nobel Ig ini berkurang apabila Andre memenangi Hadiah Nobel sebenar atas peranan beliau ke atas penemuan graphene.

Sengatan memenangi Hadiah Nob Nobel agak berkurangan apabila Geim memenangi Hadiah Nobel sebenar untuk beliau dalam penemuan graphene

Bolehkah anda mengasingkan semula cecair yang telah bercampur? Jika kita fikir secara logik, ia agak mustahil. Namun, ia boleh dilakukan dalam keadaan tertentu.

Sebagai contoh, jika anda menuangkan jus oren ke dalam air, kebarangkalian untuk mengasingkan kedua-dua cecair ini adalah mustahil.

Tetapi menggunakan sirap jagung yang diwarnakan seperti yang ditunjukkan dalam video di atas, anda boleh.

Ini disebabkan oleh sifat istimewa yang dimiliki sirap jagung sebagai cecair dan apa yang dikenali sebagai aliran laminar.

Ini adalah sejenis pergerakan dalam cecair di mana lapisan-lapisan cenderung bergerak ke arah yang sama dengan yang lain, tanpa bercampur.

Contoh ini adalah jenis aliran laminar yang istimewa, yang dikenali sebagai aliran Stokes, di mana bendalir yang digunakan sangat tebal dan likat sehinggakan ia hampir tidak membenarkan sebarang penyebaran zarah.

Campuran itu dikacau dengan perlahan-lahan, jadi ia tidak membentuk sebarang pergolakan yang akan mencampurkan pewarna bersama-sama.

Pewarna-pewarna itu kelihatan seperti bercampur kerana cahaya melalui lapisan-lapisan yang mengandungi pewarna yang berasingan.

Jika ia dibalikkan secara perlahan-lahan, pewarna-pewarna yang "bercampur" tadi akan kembali ke posisi asal.

Apabila Gunung Vesuvius meletus pada tahun 79, Pliny the Younger memerhatikan sesuatu yang pelik mengenai letupan itu. Dia mendapati bahawa terdapat kegelapan yang sangat dahsyat yang menjadi lebih mengerikan dengan sinaran cahaya yang berselang seli.

Ini adalah kali pertama petir gunung berapi dicatatkan. Apabila kepulan awan debu dan batu digerakkan ke langit oleh gunung berapi, panahan petir bercahaya boleh dilihat "menari" di sekelilingnya.

Panahan petir gunung berapi tidak berlaku setiap kali gunung berapi meletus. Ia disebabkan oleh caj-caj yang terkumpul.

Ketika gunung berapi menjadi semakin panas, atom dalam elektron dengan mudah boleh dinyahkan untuk menghasilkan ion bercaj positif.

Elektron juga boleh dipindahkan dengan pelanggaran antara zarah debu. Elektron-elektron tersebut kemudiannya boleh melekat pada atom-atom lain untuk menghasilkan ion bercaj negatif.

Disebabkan oleh ion-ion itu yang bergerak dengan cara berbeza kerana saiz dan kelajuan, satu timbunan caj boleh berlaku di seluruh kepulan letusan itu.

Apabila caj tersebut cukup tinggi, ia akan berpindah dari satu bahagian kepada bahagian yang lain dengan tersangat pantas dan panahan petir boleh dilihat seperti yang ditunjukkan dalam video di atas.


8 Video Yang Viral Sebelum Kewujudan Youtube Dan Facebook

(Video pertama di Youtube, oleh pengasas bersama laman ini iaitu Jawed Karim)

Mungkin ramai yang tak menyedari bahawa satu ketika dahulu, Youtube bukanlah platform nombor satu yang membuatkan video-video kelakar dan mengejutkan menjadi tular.

Sebelum zaman kegemilangan Youtube, orang ramai terpaksa berkongsikan video di laman-laman web lawak, forum dan juga melalui e-mel.

Dan walaupun ketiadaan Youtube atau Facebook, video-video menarik masih mampu tular ke seluruh dunia. iluminasi.com kongsikan 10 video yang tular sebelum wujudnya Facebook dan Youtube.

Bagi peminat Star Wars, mereka masih menyukai video ini sehingga ke hari ini.

Pada awal tahun 2000-an, seorang remaja merakamkan dirinya melakonkan adegan pertarungan khayalan dengan berpura-pura menggunakan pedang lampu Star Wars.

Menurut Know Your Meme, video itu dimuat naik ke perisian Kazaa dan kemudian mula tersebar dari sana, berakhir di beberapa laman web lawak di Internet dan akhirnya berubah menjadi parodi serta remix yang dibuat dengan kesan khas yang berbeza.

Dianggarkan bahawa video Star Wars Kid yang belum diedit kini telah ditonton lebih dari 1 bilion kali.

Ini antara video yang akan membawa anda kembali ke masa lalu, sejauh 24 tahun yang lalu ke tahun 1996.

Video Dancing Baby yang juga dikenali sebagai "Oogachaka Baby", memaparkan animasi bayi 3 dimensi tahun 1990-an dengan hanya memakai lampin sambil menari-nari berlatarbelakangkan lagu oleh band rock Sweden.

Video ini tular melalui mesej rantaian e-mel yang di-forward-kan, ketika kita masih berada di tahap pertama World Wide Web, jauh sebelum era Web 2.0.

Satu filem komedi pendek yang berjudul Rejected, mula muncul di laman web lawak internet pada awal tahun 2000-an, dan telah dinominasikan untuk Filem Pendek Animasi Terbaik di Academy Awards tahun 2000.

Kartun itu mengandungi adegan aneh dan tidak masuk akal, termasuk kandungan yang tidak sesuai untuk tontonan umum.

Petikan seperti "I am a banana" dan "My spoon is too big" daripada filem ini menjadi ayat yang sangat popular sehinggakan dilakonkan kembali dan dilakukan parodi oleh para peminat.

Anda mungkin tidak pernah melihat atau mengenali mana-mana peminat muzik pop daripada lelaki dari video Numa Numa.

Pencipta video itu merakamkan dirinya sendiri menari dan melakukan lip-sync lagu Dragostea din Tei oleh O-Zone.

Video ini kemudiannya dimuat naikkan ke laman hiburan Newgrounds pada tahun 2004.

Ia membawa senyuman kepada ramai orang sekaligus menjadi viral. Sejak dimuat naik, video ini ditonton berjuta-juta kali, dan hingga kini mungkin telah mencapai jumlah tontonan lebih dari 1 bilion.

Pernah tak anda terfikir tentang kekacauan yang mungkin berlaku apabila dunia akhirnya berakhir?

The End of the World (atau The End of Ze World) adalah kartun animasi yang tidak masuk akal yang menjadi tular selepas ia dimuat naik ke laman lawak di Internet iaitu Albino Blacksheep pada tahun 2003.

Beberapa bahagian penceritaan dalam kartun itu menjadi kata-kata Internet yang ikonik, seperti "I am le tired," dan "WTF, mate?".

Selepas membuat kemunculan pertamanya, muat naik video ini dengan pantas merebak ke laman lawak lain, menambahkan ketularannya.

Satu lagi video tular yang benar-benar membawa kita kembali ke masa silam adalah satu klip watak permainan video yang salah dari segi tatabahasa, dengan mengatakan "All your base are belong to us", dari permainan video Zero Wing 16-bit tahun 1998.

Kata-kata yang berbunyi seperti robot dan salah tatabahasa itu merebak di Internet seawal tahun 1998, menurut Know Your Meme.

Ia kemudiannya menjadi tular pada awal tahun 2000-an di laman seperti Something Awful, Newgrounds dan forum perbincangan di seluruh web.

Badger Badger Badger adalah kartun animasi yang muncul di laman sesawang weebls-stuff.com.

Ia memaparkan sekumpulan luak, cendawan dan seekor ular, kesemuanya menari dengan lagu yang tak masuk akal.

Lagu itu hanya mengulangi perkataan "Badger" diikuti dengan kemunculan beberapa ekor luak, kemudian menyebut "mushroom" beberapa kali dan yang terakhir, "snake, it's a snake!".

Keseluruhan animasi hanya berlangsung beberapa saat sahaja tetapi ia telah diulang-ulang dalam video yang sama. Tak lama kemudian, ia menjadi inspirasi kepada banyak parodi dan remix.

Hampir semua orang dapat mengingati lagu Llama Song ini, kan?

Pada tahun 2004, pengguna DevianArt memuat naik satu video animasi berkenaan satu lagi yang "gila" tentang llama dan beberapa keping gambar lama yang muncul setiap kali perkataan "llama" dinyanyikan.

Selepas semua llama muncul, lagu ini mula menyenarikan lebih banyak objek, manusia dan itik yang tak berkenaan.

Menurut Know Your Meme, video ini dengan pantas menerima lebih daripada 50,000 tontonan di DevianArt sebelum tersebar ke Newgrounds dan Albino Blacksheep, di mana ia menarik beratus-ratus ribu tontonan lagi.


Kisah Hotel Terapung dari Australia Yang Kini Terdampar di Perairan Korea Utara

Pada penghujung tahun 1980-an, sebuah hotel setinggi 7 tingkat yang berstatus 5 bintang telah wujud dan terletak di kawasan perairan Australia. Hotel ini bukanlah hotel biasa sebaliknya sebuah hotel terapung yang dibina di atas sebuah kapal yang berlayar di kawasan John Brewer Reef, kira-kira 70 km daripada pesisir pantai Queensland, Australia.

Sebagai hotel berstatus 5 bintang, maka segala kelengkapan dan kemudahan disediakan untuk pelanggan yang menetap disini antaranya 200 buah bilik, disko, gimnasium, sauna, 2 buah restoran, gelanggang tenis dan banyak lagi.

Rata-rata penduduk Townsville, pekan terdekat dimana kapal ini berlayar mempunyai pengalaman sertai cita-cita untuk menginap di hotel mewah yang serba unik ini. Hotel terapung ini diberi nama John Brewer Reef Resort sempena lokasi asalnya. Walaupun hotel ini masih lagi wujud pada hari ini, ianya telahpun berpindah ke Korea Utara.

Hotel terapung ini merupakan idea unik Doug Targa, seorang pemilik syarikat pembinaan dari Townsville. Beliau mahukan sebuah hotel "dibina" di kawasan John Brewer Reef bagi membolehkan para pelancong mempunyai akses mudah ke kawasan terumbu karang ini.

Kawasan John Brewer Reef merupakan syurga bagi para penyelam kerana keindahan terumbu karang di kawasan perairan ini. Disebabkan jaraknya yang jauh sekitar 70 km, maka tidak ramai pelancong yang mahu kesini. Dengan kewujudan hotel ini, pelancong boleh menetap disini pada masa yang sama melakukan aktiviti penyelaman di kawasan ini.

Pada asalnya, Doug Targa mahu membina sebuah hotel kekal di kawasan ini dengan menggabungkan 3 buah kapal besar sebagai tapak hotel ini. Walau bagaimanapun, idea ini didapati tidak praktikal kerana mempunyai risiko tinggi akan menghancurkan kawasan terumbu karang ini.

Model rekabentuk hotel terapung ini yang dipamerkan di Townsville Maritime Museum

Akhirnya setelah perbincangan lanjut, idea pembinaan hotel ini direalisasikan oleh sebuah syarikat pembinaan dari Sweden yang mempunyai pengalaman dalam pembinaan pelantar minyak untuk membina sebuah hotel terapung.

Disebabkan kawasan John Brewer Reef adalah sebuah kawasan yang sensitif, maka pembinaan hotel ini telah dilakukan di Singapura sebelum kapal tersebut berlayar ke Australia. Selain itu, hotel ini mestilah mematuhi syarat yang ketat agar tidak merosakkan kawasan perairan yang unik dan sensitif ini.

Antara syarat tersebut adalah tiada sisa kumbahan dan toksik yang boleh dilepaskn dari kapal ini. Segala sisa kumbahan dan semua sisa cecair mesti dirawat dan  disterilkan sebelum dibuang beberapa batu di luar kawasan terumbu karang. Sampah dibakar dan sisa sampah tersebut kemudiannya akan dibawa ke tanah besar sebelum dilupuskan.

Pembinaan kapal ini telah siap pada tahun 1987 dengan kos keseluruhan sekitar $40 juta. Walau bagaimanapun, beberapa isu yang timbul dengan syarikat berpangkalan di Singapura ini telah menyebabkan pembinaannya tergendala buat beberapa ketika sehinggalah Januari tahun berikutnya.

Bagai jatuh ditimpa tangga, kapal ini dilanggar pula oleh puting beliung yang telah menyebabkan beberapa kerosakan sehingga menyebabkan pembukaan hotel ini terpaksa dilewatkan sekali lagi selama 2 bulan.

Apabila dibuka pada bulan Mac, hotel ini sudahpun terlepas peluang besar mendapatkan pelancong-pelancong daripada kawasan Hemisfera Utara yang sedang bercuti sempena musim sejuk. Hal ini menyebabkan hotel ini mengalami kerugian  berjuta dollar akibat daripada kelewatan pembukaannya.

Salah satu halangan yang terpaksa dihadapi oleh pemilik hotel ini adalah ketidaktentuan keadaan gelombang ombak di laut. Jarak 70km dengan menaiki pengangkutan laut bukanlah dekat dengan semuanya bergantung dengan keadaan laut yang kadang-kala sangat bergelora dan tidak sesuai untuk ke hotel ini.

Pernah terjadi juga sebuah kes kebakaran bot pengangkutan yang digunakan untuk mengangkut pelancong ke sini. Walaupun kesemua penumpang selamat, ia telah memberika persepsi negatif dan menimbulka ketakutan kepada bakal pelancong.

Kekurangan pelancong ditambah dengan kurangnya promosi ke hotel ini membuatkan pemiliknya beranggapan perniagaan ini tidak menguntungkan. Kira-kira setahun selepas dibuka kepada pelancong, akhirnya hotel ini telah dijual kepada sebuah syarikat dari Vietnam.

Maka, pada tahun 1989 hotel terapung ini telah ditunda ke Saigon yang terletak kira-kira 5,000 km dandiletakkan di Sungai Saigon. Hotel ini kemudiannya telah dijenamakan  semula sebagai Saigon Floating Hotel.

Pada ketika itu, negara Vietnam baru sahaja tamat Perang Vietnam yang menyaksikan industri pelancongan kembali berkembang. Maka. kemunculan hotel ini adalah tepat pada masanya dan seperti dijangka mendapat permintaan ramai. Maka, ianya juga mendapat gelaran "The Floater".

Malangnya, sekali lagi hotel ini mengalami masalah kewangan sehingga menyebabkan hotel ini sekali lagi dijual. Kali ini, pihak Korea Utara pula telah membelinya dan menunda hotel terapung ini ke kawasan perairan dan pelancongan berdekatan Gunung Kumgang yang terletak di sempadan Korea Utara dan Korea Selatan.

Hotel ini kemudiannya dibuka semua kepada pelancong pada tahun 1998 yang menyaksikan ramai pelancong dari negara jiran mereka menginap ke sini. Hotel ini juga ditelah diberikan nama baru iaitu Hotel Haegumgang. Hotel ini diberikan nafas baru dan kembali "hidup".

Malangnya, kira-kira 10 tahun kemudian, tragedi seorang askar Korea Utara yang dikatakan tertembak kepala seorang wanita dari Korea Selatan menyebabkan tempahan untuk penginapa di hotel ini diberhentikan serta-merta. Kes ini menyebabkan ramai pelancong mengelakkan untuk datang ke sini kerana khuatir akan keselamatan diri mereka.

Pada masa kini, Hotel Haegumgang masih terdampar di kawasan perairan Korea Utara dan sudah ditutup lebih daripada 10 tahun. Walaupun terdapat ura-ura hotel ini bakal dibuka kembali, pemerintah Korea Utara Kim Jong-un dikatakan tidak berpuas hati dengan keadaan hotel ini yang dianggap terlalu usang dan perlu dibaik pulih terlebih dahulu.

Tidak dapat dipastikan apakah status hotel ini buat masa ini. Agak menarik sekiranya hotel ini diberikan nafas baru dan dibuka semula kepada pelancong luar negara. Namun, adakah anda berani mengambil risiko untuk menginap di hotel yang terletak di negara yang terkenal dengan undang-undang pelik ini?


Ini Sebenarnya Fungsi Berus Pada Tepi Eskalator

Pada hari ini, eskalator adalah antara salah satu teknologi yang sangat penting dalam kehidupan seharian. Ia memudahkan kita untuk bergerak menaiki kawasan tinggi dengan lebih cepat, lebih-lebih lagi untuk orang kurang upaya dan warga emas.

Di sesetengah tempat di dunia, negara-negara sedang berkembang dengan pesat sehinggakan ada yang pernah melihat telefon bimbit, tetapi tidak pernah melihat eskalator.

Ya, walaupun teknologi telefon pintar semakin merebak ke seluruh dunia, namun ada manusia di atas muka Bumi ini tidak pernah tahu, lihat atau menggunakan tangga bergerak ini.

Sebagai contoh, lihat betapa gembira mereka dalam video di atas ketika menaiki eskalator buat kali pertama.

Dan bagi kita yang melihat teknologi ini setiap hari dan sudah bosan dengannya, pasti anda perasan akan sesuatu yang agak unik pada eskalator.

Apa yang dimaksudkan adalah terdapat "berus" di sepanjang eskalator ini.

Dan ramai daripada kita yang menyangkakan bahawa tujuan berus ini dipasang adalah untuk membersihkan kasut ketika menaikinya.

Walaupun agak kelakar, namun ramai sebenarnya yang berfikiran begitu sehinggakan ada yang benar-benar menggunakannya sebagai pembersih kasut setiap kali menaiki eskalator.

Namun, aspek kebersihan bukanlah sebab mengapa ianya dipasang pada tangga bergerak ini.

Seperti yang anda tahu, banyak kemalangan mengerikan yang melibatkan eskalator, termasuklah kaki pengguna "disedut" masuk ke dalamnya.

Malah, ada mangsa yang terjatuh ke dalam eskalator apabila ia tiba-tiba "terbuka".

Dan dengan itu, aspek keselamatan adalah perkara yang paling penting dalam menghasilkan eskalator.

Jadi seperti yang anda boleh teka, berus eskalator sebenarnya telah dicipta untuk sebab-sebab keselamatan yang lebih penting.

Sebenarnya, eskalator adalah sangat berbahaya jika seseorang berdiri terlalu hampir dengan bahagian tepi.

Jurang ini hampir tidak dapat dilihat, tetapi jika sesuatu seperti pakaian atau kasut termasuk ke dalam, ia mungkin akan tersangkut pada motor dan gear eskalator.

Eskalator tersebut bukan hanya akan rosak dan berhenti berfungsi, tetapi juga akan merosakkan objek asing yang termasuk ke dalamnya.

Dan penciptaan berus pada eskalator menghalang kemalangan seperti ini dengan "menakutkan" anda dari mendekati jurang tersebut.

Sebaik sahaja anda semakin menghampiri jurang dan kaki anda menyentuh bulu-bulu ini, anda akan berasa tidak selesa dan secara nalurinya akan menjauhinya sekaligus membuatkan anda lebih selamat.

Pendek kata, berus ini berfungsi untuk membuatkan anda menjauhi jurang pada tepi eskalator yang mungkin dapat menyebabkan bahawa malah kematian.

Jadi, setiap kali anda menaiki eskalator, jauhkan kaki, pakaian atau kasut anda serta kanak-kanak daripada berus ini bagi mengelakkan sebarang kejadian yang tidak diingini.

Jika anda memasukkan objek-objek yang cukup ke dalam eskalator, ia mungkin meletup. Maksud objek di sini adalah perkara seperti gris atau sampah yang akan terkumpul di dalam eskalator.

Bagi yang tak tahu, eskalator dipatenkan pada tahun 1892. Namun disebabkan kita masih belum arif mengenainya, manusia tidak melakukan apa-apa terhadap kekurangan pada reka bentuk sehinggalah kemalangan berlaku.

Jadi, reka bentuknya kekal hampir sama, tanpa sebarang langkah keselamatan.

Dan disebabkan ini, satu insiden berlaku pada tahun 1987 yang dikenali sebagai Kebakaran King's Cross, melibatkan kebakaran yang meragut 31 nyawa dan mencederakan 100 yang lain.

Penyebabnya adalah sebatang mancis yang menyala terjauh ke dalam jurang eskalator lalu menyalakan gris dan sampah yang ada di bawah eskalator.

Dan setelah kejadian ini berlaku, berus, butang berhenti kecemasan dan alat penyiram automatik dipasangkan pada eskalator.


Main Game Tiada Masa Depan? Gamer Ini Beli Mustang GT500 Sambil Pakai Selipar Jepun

Jika anda peminat atau pemain permainan video tegar, anda semestinya pernah mendengar ayat, "Main game takkan ke mana pun!", kan?

Biasanya dalam mana-mana masyarakat, ibu bapa tidak begitu menggalakkan anak-anak terlalu fokus bermain permainan video dengan alasan ia akan menganggu pelajaran dan hanya menghabiskan masa.

Namun, zaman telah banyak berubah dan permainan video bukan hanya satu aktiviti mengisi masa lapang apatah lagi membuang masa.

Kini, terdapat ramai individu yang telah berjaya menjadi gamer yang berjaya dan membuktikan segala tanggapan buruk terhadap isu ini adalah salah.

Malah, ramai pemain permainan video telah menjadi jutawan dengan memenangi pertandingan yang dianjurkan sehingga ke peringkat antarabangsa.

Dan yang terbaru, seorang gamer tempatan yang baru sahaja membeli sebuah kereta mewah iaitu Ford Mustang.

Faris Zakaria, 27, atau lebih dikenali dengan nama Soloz, telah mengambil bahagian dalam pelbagai pertandingan permainan mudah alih, di samping melakukan streaming permainan PUBG dan Mobile Legends secara dalam talian.

Walaupun ramai yang tidak berfikiran bahawa bermain game juga boleh menjadi satu kerjaya, Soloz membuktikan bahawa usahanya dalam sukan elektronik ini juga mampu menjana pendapatan lumayan.

Dalam Sukan Asia Tenggara 2019 (Sea Games 2019) di Filipina, pasukan Soloz iaitu Team Bosskurr yang mewakili Malaysia telah membawa pulang pingat gangsa dalam kategori Mobile Legends: Bang Bang.

Ini adalah satu pencapaian yang sangat luar biasa dan sudah pastinya membanggakan Malaysia.

Cerita menjadi virus di media sosial beberapa hari yang lalu, apabila Soloz berkongsi bahawa dia telah membeli Ford Mustang dari bilik pameran kereta di Bangsar pada 4 Februari.

Sering kali dipuji kerana sangat rendah diri, Soloz telah mengunjungi bilik pameran kereta dengan memakai sepasang selipar jepun untuk melihat kereta idamannya iaitu Ford Mustang GT500 merah pada 28 Januari.

Dan seminggu kemudian, beliau kembali ke bilik pameran kereta tersebut untuk membeli GT500 menggunakan wang hasil kerja kerasnya sebagai atlet E-sukan.

Orang ramai kerap salah faham tentang gamer, beranggapan bahawa bermain game adalah mudah dan ia "hanyalah satu permainan".

Apa yang mereka tak tahu adalah gamer profesional berlatih dengan begitu bersungguh-sungguh untuk melayakkan diri dan mengambil bahagian dalam pertandingan-pertandingan.

Malah, mereka ini mempunyai jurulatih yang dibayar gaji untuk melatih mereka.

Jadi, jika anda salah seorang yang mempunyai mentaliti bahawa game hanyalah satu permainan, ini masanya untuk anda mengubah pemikiran tersebut.


Penemuan Mengejutkan "Black Fungi" Pemakan Bahan Radioaktif di Chernobyl

Apabila memperkatakan mengenai bahan atau sisa radioaktif, ianya pasti menimbulkan kegerunan bagi saintis malah orang awam sekalipun. Masakan tidak, pendedahan terhadap bahan radioaktif ini walaupun dalam kuantiti yang sedikit sahaja mampu memberikan kesan jangka panjang.

Dalam sejarah, tragedi letupan kilang tenaga nuklear di Chernobyl kekal sebagai salah satu tragedi besar yang mengorbankan ramai nyawa manusia. Jumlah itu tidak termasuk lagi mereka yang terdedah kepada bahan-bahan radioaktif akibat daripada tragedi ini.

Malah, setelah puluhan tahun tragedi ini belaku, kawasan Cherbobyl masih lagi ditutup dan diisytiharkan tidak selamat. Membersihkan kawasan yang pernah terdedah dengan bahan radioaktif bukanlah mudah seumpama membasuh lantai dengan bahan pembasmi kuman.

Namun, baru-baru ini para saintis telah menemui sesuatu yang mengejutkan di tapak Chernobyl dan bakal membuka dimensi baru dalam dunia sains. Sekumpulan saintis telah menemui kira-kira 200 spesis dan 98 genera fungi yang mampu hidup dalam kawasan tahap radiasi tinggi ini.

Dalam erti kata lainnya, fungi-fungi ini menjadikan bahan-bahan radioaktif di Chernobyl ini sebagai "makanan" dan sumber tenaga mereka. Penemuan seperti ini pertama kali direkodkan pada tahun 1991 apabila sekumpulan saintis menemui fungi yang tumbuh pada dinding reaktor nuklear yang tidak digunakan lagi yang masih dilapisi dengan radiasi gamma.

Kagum, maka kumpulan ini memulakan kajian lanjut mengenai organisma ini dan memberikannya nama "black fungi". 3 spesis fungi ini yang dikenali sebagai Cladosporium sphaerospermum, Cryptococcus neoformans dan Wangiella dermatitidis didapati lebih cepat membiak dengan kehadiran radiasi.

Fungi ini diberi nama "black fungi" kerana kandungan melanin yang ada padanya. Daripada kajian ini, fungi yang diambil di tapak insiden nuklear ini didapati mempunyai peratusan melanin yang lebih tinggi sampel fungi daripada kawasan di luar kilang nuklear.

Penemuan fungi pada tapak insiden ini juga menunjukkan bahawa fungi-fungi ini sudah teradaptasi terhadap bahan radioaktif ini dan dipercayai sehingga 20% daripadanya adalah radiotrophic yang bermaksud organisma ini menjadikan persekitaran radiasi tinggi ini sebagai persekitaran semulajadinya.

Disebabkan fungi ini mengandungi melanin dalam jumlah yang tinggi, ia mampu "memakan" bahan radioaktif ini dan menukarkannya kepada tenaga kimia. Proses ini dikenali sebagai radiosinteisis.

Penemuan unik mengenai melanin ini menimbulkan satu persoalan lain sama ada kandungan melanin pada sel kulit manusia mempunyai peranan yang sama untuk menukarkan radiasi pada "makanan". Walau bagaimanapun, saintis tidak menolak kemungkinan perkara ini.

Bagi membuktikan perkara ini, saintis telah membuat kajian lanjut mengenainya. Mereka telah cuba untuk mengekstrak tenaga fungi yang diambil dari tapak nuklear ini untuk dimanfaatkan pada manusia dalam beberapa aplikasi.

Salah satu cara ini adala menguji keupayaan kulat dalam melindungi golongan yang terdedah radiasi seperti pesakit kanser dan jurutera loji kuasa nuklear. Para saintis juga berharap kulat boleh digunakan untuk membangunkan sumber tenaga biologi melalui penukaran radiasi.

Pihak NASA juga berharap penemuan ini boleh dimanfaatkan dalam usaha eksplorasi angkasa lepas. Pada tahun 2016, SpaceX dan NASA telah menghantar satu pakej ke Stesen Angkasa Antarabangsa (ISS) yang mengandungi beberapa jenis kulat dari Chernobyl. Penghantaran ini membolehkan lebih daripada 250 ujian yang berbeza dijalankan oleh kru angkasawan.

Penyelidik berharap untuk meniru tindak balas ini di ruang angkasa di mana mereka merancang untuk mendedahkan kulat kepada tekanan mikrograviti dan membandingkannya dengan jenis kulat yang serupa dari Bumi.

Hasil kajian ini NASA diharapkan dapat memberi manfaat besar untuk perjalanan ke angkasa pada masa depan dan memungkinkan para angkasawaan untuk melindungi diri mereka dari jumlah radiasi kosmik yang boleh membunuh. Dijangkakan laporan daripada dapatan kajian ini akan diterbitkan pada masa hadapan.


Raja KAMEHAMEHA : Pahlawan Hebat Dan Penyatu Masyarakat Hawaii

Di tengah-tengah kota moden O'ahus, ada tradisi yang berlaku di mana ahli Mamakakaua iaitu anak-anak lelaki dan perempuan  Pahlawan Hawaii menghormati pemerintah pertama Hawaii, Kamehameha yang hebat.

Kumpulan itu mengamalkan upacara berabad lama ini yang melestarikan warisannya yang kaya.

Coline Aiu, yang dikenali sebagai Miss Coline memegang jawatan Kuhina Nui, mempunyai tanggungjawab untuk sentiasa mengingatkan bagaimana Hawaii terbentuk.

Pada tahun 1810, Raja Kamehameha menyatukan pulau-pulau itu, kemudiannya mendirikan Dinasti Kamehameha yang merekodkan susur galur pemerintah yang panjang.

Malah, hubungan Raja Kamehameha sampai ke bahagian lain di Polinesia.

Raja Kamehameha adalah salah satu tokoh paling menarik dalam sejarah Hawaii, seorang pemimpin yang menyatukan dan memerintah pulau-pulau semasa zaman perubahan budaya yang hebat.

Kisah-kisah yang diceritakan berbeza-beza, tetapi ramai yang berpendapat bahawa Kamehameha yang pada asalnya bernama Pai'ea, dilahirkan dalam sebuah keluarga diraja di Kohala Utara antara tahun 1753 dan 1761, mungkin pada November 1758.

Ibu Kamehameha adalah Kekuiapoiwa, anak perempuan ketua Kona. Ayahnya mungkin Keoua, ketua Kohala.

Legenda menghubungkan kelahirannya dengan ribut dan cahaya yang aneh, aktiviti yang difikirkan oleh orang Hawaii untuk mengisahkan kelahiran seorang ketua yang hebat.

Disebabkan ramalan melibatkan kelahirannya dan menerima ancaman dari klan-klan yang berperang, Kamehameha telah diambil dan disembunyikan dengan segera selepas kelahirannya.

Dia menghabiskan masa awalnya terpencil di Waipio, dan kembali ke Kailua ketika berusia lima tahun.

Kamehameha tinggal di sana bersama ibu bapanya sehingga kematian bapanya, kemudian terus menerima latihan khusus dari bapa saudaranya iaitu Raja Kalani'opu'u.

Latihan tersebut termasuklah kemahiran dalam permainan, peperangan, sejarah lisan, navigasi, upacara keagamaan, dan maklumat lain yang diperlukan untuk menjadi ali'i-'ai-moku (ketua daerah).

Menjelang ketibaan seorang pengembara Inggeris iaitu Kapten Cook, Kamehameha telah menjadi pahlawan yang hebat yang mempunyai parut luka disebabkan oleh beberapa pertemuan politik dan fizikal.

Pahlawan muda Kamehameha digambarkan sebagai orang yang tinggi, kuat, dan fizikal yang berani yang "bergerak dalam aura keganasan."

Kamehameha menemani bapa saudaranya Raja Kalani'opu'u menaiki kapal Discovery, dan rekod mencatatkan bahawa dia telah membawa dirinya dengan keberanian semasa pertempuran di mana Kapten Cook terbunuh.

Untuk peranannya dalam pertempuran di Kealakekua, Kamehameha mencapai tahap terkenal tertentu, di mana dia diarak "dengan kehebatan yang sepadan dan bahkan melebihi pangkatnya sebagai ketua yang tinggi."

Kamehameha mungkin tidak pernah akan menjadi seorang raja jika tidak mempunyai nasib yang sangat baik.

Dalam tempoh satu tahun selepas kematian Kapten Cook, Raja Kalani'opu'u yang diselubungi usia tua dan penyakit memanggil waris-warisnya dan membahagi kawasan-kawasan miliknya di Hawaii.

Anak saudaranya pula iaitu Kamehameha, Raja Kalani'opu'u mempercayai dan mempertanggungjawab "tuhan perang" iaitu Kuka'ilimoku, salah satu daripada empat tuhan besar, kepadanya.

Sebagai anak sulung, ketua pangkat tinggi dan pewaris, tuntutan Kiwala'o ke atas pulau Hawai'i adalah "jelas dan tidak dapat dipertikaikan."

Walau bagaimanapun, walaupun Kamehameha berpangkat lebih rendah dan hanya anak saudara raja yang terakhir, pemilikannya ke atas tuhan perang adalah insentif yang kuat terhadap cita-cita politik.

Oleh itu warisan Raja Kalani'opu'u telah "memecakan kuasa politik untuk membuat keputusan antara individu yang tidak sama kedudukan" dan menghasilkan perang saudara di kalangan ketua-ketua pulau Hawaii.

Walaupun Kiwala'o adalah senior kepada Kamehameha, namun tidak lama kemudian Kamehameha mula mencabar kuasanya.

Semasa pengebumian untuk salah seorang ketua Kalani'opu'u, Kamehameha melangkah masuk dan melakukan salah satu ritual yang khusus disediakan untuk Kiwala'o, sebuah perbuatan yang merupakan penghinaan yang hebat.

Selepas kematian Raja Kalani'opu'u pada tahun 1782, Kiwala'o mengambil tulangnya ke rumah pengebumian diraja, Hale o Keawe, di Honaunau di pantai barat Pulau Hawaii.

Kamehameha dan ketua-ketua pantai barat lain berkumpul di lokasi berhampiran untuk minum dan meratap kematiannya.

Terdapat pelbagai versi peristiwa yang menuruti situasi ini. Ada yang mengatakan bahawa Raja Kalani'opu'u telah membahagikan tanah pulau Hawaii, memberikan anaknya Kiwala'o daerah Ka'u, Puna, dan Hilo.

Tidak jelas sama ada pendaratan Kiwala'o di Honaunau adalah untuk menghormati tulang-tulang Kalani'opu'u atau untuk cuba merampas daerah Kona yang diwarisi Kamehameha.

Ada yang menyatakan bahawa Kamehameha dan ketua-ketua lain telah berkumpul di Honaunau untuk menunggu pengagihan semula tanah, yang biasanya terjadi ketika kematian ketua dan untuk membina pakatan secara tergesa-gesa.

Apabila Kamehameha dan sekutu-sekutunya tidak menerima apa yang mereka anggap sebagai bahagian yang saksama, pertempuran untuk mendapatkan kuasa dan harta benda bermula.

Sepanjang 4 tahun yang akan datang, pelbagai pertempuran berlaku serta banyak pergelutan yang berlaku untuk kedudukan dan keistimewaan.

Perikatan-perikatan dibina dan dipecahkan, tetapi tiada siapa yang dapat memperoleh kelebihan penentu.

Pemerintah-pemerintah Hawaii telah mencapai kebuntuan dan pasukan unggul Kamehameha telah beberapa kali menang ke atas pahlawan-pahlawan lain.

Dia menawan anak perempuan Kiwala'o iaitu Keopuolani dan menjadikannya salah seorang daripada isteri-isterinya. Dia juga mengambil anak Ka'ahumanu (pernah disebut sebagai isteri Kiwala'o) dan menjadikan miliknya.

Oleh itu, dia menegaskan dirinya sebagai pesaing yang sama taraf untuk mengawal tanah-tanah Hawai yang dahulu diperintah oleh Raja Kalani'opu'u.

Akhirnya Kiwala'o terbunuh dalam peperangan, tetapi kawalan pulau Hawaii masih terbahagi.

Pada 1786, Kahekili yang merupakan raja pulau Maui, telah menjadi ahli keluarga bangsawan Hawaii yang paling kuat di pulau-pulau tersebut, memerintah O'ahu, Maui, Moloka'i, dan Lana'i, dan mengawal Kaua'i dan Ni'ihau melalui perjanjian dengan adik tirinya, Ka'eokulani.

Pada tahun 1790 Kamehameha dan tenteranya, dibantu oleh Isaac Davis dan John Young, menyerang Maui. Kahekili pada ketika itu berada di O'ahu, cuba untuk membantah pemberontakan di sana.

Dengan menggunakan meriam yang diselamatkan dari sebuah kapal, Fair American iaitu pahlawan Kamehameha memaksa tentera Maui untuk mundur, membunuh begitu banyaknya sehingga mayat-mayat itu menghalang laluan sungai.

Walau bagaimanapun, kemenangan Kamehameha tidak lama, kerana salah seorang musuhnya yang juga sepupunya iaitu Keoua, ketua Puna dan Ka'u, mengambil kesempatan daripada ketiadaan Kamehameha dari Hawai'i untuk merampas dan memusnahkan kampung-kampung di pantai barat Hawaii.

Setelah kembali ke Hawai'i, Kamehameha menentang Keoua dalam dua pertempuran sengit.

Kamehameha kemudian bersara ke pantai barat pulau itu, sementara Keoua dan tenteranya bergerak ke arah selatan, kehilangan beberapa kumpulan mereka dalam ledakan gunung berapi.

Perang saudara ini, yang berakhir pada tahun 1790, adalah kempen ketenteraan Hawaii yang terakhir yang berlaku menggunakan senjata tradisional.

Di masa depan, pertempuran Kamehameha menggunakan teknologi Barat, faktor yang mungkin menyumbang kepada banyak kejayaannya.

Kerana kehadiran Kamehameha di Teluk Kealakekua pada tahun 1790-an, banyak kapal dagang asing berhenti di sana. Oleh itu, beliau dapat mengumpulkan sejumlah besar senjata api untuk digunakan dalam pertempuran terhadap pemimpin lain.

Walau bagaimanapun, senjata baru mahal dan menyumbang kepada peningkatan besar dalam kos perang peperangan. Selepas hampir satu dekad pertempuran, Kamehameha masih belum menaklukki semua musuhnya.

Oleh itu, dia mengamati nasihat seorang peramal masa depan di Kaua'i dan mendirikan kuil purba Hawaii baru yang hebat di Pu'ukohola di Kawaihae untuk disembah dan untuk pengorbanan bagi tuhan perang Kamehameha iaitu Kuka'ilimoku.

Kamehameha berharap dapat memperoleh kekuatan rohani yang membolehkannya menakluk pulau itu.

Ada yang mengatakan bahawa sepupu merangkap musuhnya iaitu Keoua telah dijemput ke Pu'ukohola untuk berunding perdamaian, tetapi sebaliknya dibunuh dan dikorbankan di kuil purba tersebut.

Lain-lain mencadangkan bahawa dia telah putus asa dengan pertempuran yang berlaku dan "didorong untuk menyerahkan dirinya di Kawaihae" sebelum dibunuh.

Sementara itu, bekas raja Maui iaitu Kahekili memutuskan untuk mengambil kesempatan ketika Kamehameha sibuk dengan Keoua dan mengumpulkan tentera, termasuk seorang penembak asing, anjing terlatih, dan kumpulan khas lelaki bertatu dan ganas, dikenali sebagai pahupu'u.

Mereka menyerbu kampung-kampung dan mencemarkan kubur-kubur di sepanjang pantai Hawai'i sehingga dicabar oleh Kamehameha.

Pertempuran laut berikutnya (Pertempuran Red-Mouthed Gun) adalah tidak memberikan kelebihan kepada mana-mana pihak, dan Kahekili mengundurkan diri dengan selamat ke O'ahu.

Tidak lama selepas itu, saudagar Inggeris William Brown, kapten kapal frigat 30 senjata Butterworth, menemui pelabuhan di Honolulu.

William Brown dengan cepat membuat perjanjian dengan Kahekili. Kahekili "menyerahkan" pulau O'ahu (dan mungkin Kaua'i) kepada William Brown sebagai balasan untuk bantuan ketenteraan.

Kamehameha juga mengiktiraf keberkesanan bantuan asing dan mendapatkan bantuan daripada Kapten George Vancouver. George Vancouver, seorang yang berdedikasi ke atas sebuah empayar, meyakinkan Kamehameha untuk menyerahkan pulau Hawaii kepada British yang kemudiannya akan membantu melindunginya.

Kamehameha menghabiskan 3 tahun kemudian untuk membina semula ekonomi pulau itu dan mempelajari peperangan daripada melawat warga asing.

Selepas kematian Kahekili pada tahun 1794, pulau O'ahu jatuh ke tangan anaknya, Kalanikupule. Adik tirinya, Ka'eokulani, memerintah kawasan Kaua'i, Maui, Lana'i, dan Moloka'i.

Kedua-dua mereka ini kemudiannya berperang, masing-masing berusaha mengawal semua pulau.

Selepas satu siri pertempuran di O'ahu dan pengeboman dahsyat dari kapal William Brown, Ka'eokulani dan kebanyakan tenteranya terbunuh.

Didorong oleh kemenangan ke atas musuh-musuhnya, Kalanikupule memutuskan untuk memperoleh kapal Inggeris dan perkakasan ketenteraan untuk membantu serangannya terhadap Kamehameha.

Kalanikupule membunuh William Brown dan menculik baki anak kapalnya, tetapi anak-anak kapal Inggeris itu berjaya menguasai semula dan secara menghantar Kalanikupule dan pengikutnya ke darat.

Menyedari kelemahan musuhnya, Kamehameha menggunakan tenteranya yang kuat dan armada kapal-kapalnya untuk membebaskan Maui dan Molaka'i dari kawalan Kalanikupule.

O'ahu menjadi sasaran seterusnya oleh Kamehameha. Ketika dia bersedia untuk berperang, salah seorang bekas sekutunya iaitu seorang ketua bernama Kaiana, membelot dan bergabung dengan Kalanikupule.

Walau bagaimanapun, pahlawan Kamehameha tetap menyerang O'ahu, membunuh kedua-dua Kalanikupule dan Kaiana.

Kamehameha kini boleh membuat tuntutan terhadap tanah ladang dan kolam ikan di O'ahu, yang akan membantu menyokong serangan terakhirnya di Kaua'i.

Menjelang pertengahan 1796, tukang kayu Inggeris Kamehameha telah membina sebuah kapal 40 tan untuknya di Honolulu, dan sekali lagi dia mempersiapkan para pejuangnya untuk berperang di Kaua'i.

Bagaimanapun cuaca buruk memaksa dia untuk membatalkan rancangannya untuk menyerang.

Sementara itu, seorang lagi pencabar lain iaitu Namakeha, abang Kaiana, telah mengetuai pemberontakan berdarah di Hawai'i, memusnahkan kawasan itu dan memaksa Kamehameha kembali ke Hawai'i untuk mematahkan pemberontakan itu.

Kamehameha menggunakan keamanan beberapa tahun akan datang untuk membina sebuah armada perang baru yang hebat dan skuad bersenjata dengan meriam, serta dia juga melengkapkan tenteranya yang terlatih dengan pistol musket.

Armada ini berlayar ke Maui di mana Kamehameha menghabiskan tahun berikutnya dalam peperangan psikologi, menghantar ancaman kepada Ka'umu'ali'i, penguasa Kaua'i.

Ini terbukti tidak berjaya, sehingga awal tahun 1804 Kamehameha memindahkan armadanya ke O'ahu dan bersedia untuk bertempur.

Di sana, persiapannya untuk perang segera terbatal disebabkan oleh wabak, mungkin kolera atau demam tifoid, yang membunuh banyak tenteranya.

Selama bertahun-tahun Kamehameha kekal berada di O'ahu, pulih dari kekalahan ini dan, mungkin, memikirkan tentang penaklukan Kaua'i.

Menjangkakan serangan dari Kamehameha, Ka'umu'ali'i meminta bantuan seorang agen Rusia, Dr. Georg Schaffer, dalam membina sebuah kubu di muara Sungai Waimea dan menukar kayu sandalwood di Kaua'i untuk senjata api.

Walau bagaimanapun, pertempuran yang dijangka tidak pernah berlaku kerana seorang pedagang Amerika meyakinkan Kamehameha untuk mencapai kata sepakat dengan Ka'umu'ali'i.

Kamehameha diakui sebagai pemerintah tertinggi manakala Ka'umu'ali'i terus memerintah Kaua'i, dengan anaknya sebagai tebusan di Honolulu.

Selepas 9 tahun di O'ahu, Kamehameha membuat lawatan yang lama ke seluruh kerajaannya dan akhirnya menetap di Kailua-Kona, di mana dia tinggal selama 7 tahun yang akan datang.

Kenaikan kuasa beliau telah didasarkan pada pencerobohan, penggunaan kuasa unggul, dan komplot politik.

Penaklukannya yang berjaya, yang dipacu oleh "daya tarikan yang beroperasi dalam masyarakat Hawaii," juga dipengaruhi oleh kepentingan asing yang diwakili oleh individu seperti Kapten Vancouver.

Dia telah mencapai apa yang tidak pernah dilakukan dalam sejarah orang-orang Hawaii sebelum ini.

Dengan menyatukan Kepulauan Hawaii menjadi sebuah entiti politik yang berdaya maju dan diiktiraf, Kamehameha mengamankan rakyatnya dari dunia yang cepat berubah.

1. Rakyat Hawaii Beri Penghormatan Kepada Raja Pahlawan Yang Menyatukan Pulau-Pulau Haiwaii - Kamehameha